Nemački Nifco stigao u Slobodnu zonu Subotica › Made-in-Germany.rs\nSubotička Slobodna zona postala je bogatija za još jednog nemačkog investitora, kompaniju “Nifco Germany”, koja svoje fabrike ima u Vajsenburgu i Solingenu, a bavi se proizvodnjom plastičnih delova za automobilsku industriju postupkom brizganja plastike.\nPored nemačke kompanije, u Slobodnu zonu Subotica, koja je po ostvarenom profitu od preko 800 miliona eura proglašena krajem prošle godine za najuspešniju u Srbiji, stigla je i austrijska kompanija “Feller” koja se bavi termoplastikom i izrađuje kablove za napajanje, javlja Subotica.com.\n– Ponosni smo što su dve ovakve kompanije odabrale Slobodnu zonu u Subotici za svoje poslovanje. Krajem prošle godine u našoj zoni počela je sa radom i nemačka kompanija Bojsen, investicija vredna 60 miliona eura, koja postepeno povećava broj radnika i sada zapošljava 110 ljudi – navodi direktor Slobodne zone Subotica Saša Gravorac.\nPrema njegovim rečima, u subotičkoj Slobodnoj zoni, smeštenoj na 72 hektara, trenutno posluje jedanaest kompanija, deset u Subotici, a jedna u Kikindi, kod kojih radi oko 6.500 ljudi iz Subotice i okolnih mesta. Kako je najavio, Slobodna zona ove godine planira, u skladu sa potrebama svojih korisnika, izgradnju sladišno-kancelarijskih kapaciteta, a verovatno i automatske perionice za kamione. Takođe je podsetio i da su početkom godine pristigle i inicijative za proširenje Slobodne zone na okolna mesta.\n– Javili su nam se predstavnici Opštine Senta sa predlogom da se kompanije koje rade u tom mestu uključe u rad slobodne zone. Javili su nam se i iz Kanjiže, sa željom da se zona proširi i na teritoriju ove opštine, a sličan plan investicija imaju i Bajmočani. Za sada su to samo inicijative koje moraju da prođu zvaničnu proceduru da bi se područje Slobodne zone proširilo. Za sada je sve to u rangu pregovora – kaže Gravorac.\nSubotička Slobodna zona nastoji da bude spona između nauke i privrede, zbog čega će biti strateški partner naučnog skupa “SN 22”.\n– Od samog početka orijentisani smo na proizvodne kompanije koje stvaraju nove vrednosti. Napravili smo saradnju sa obrazovnim ustanovanma u Subotici, a sa Ekonomskim fakultetom bićemo strateški partner skupa SN 22 gde ćemo napraviti interakciju nauke i privrede, definisati probleme i modalitete njegovih rešavanja. Težimo da povežemo nauku i privredu, teoriju i praksu, što je značajno jer ovdašnje kompanije koriste najsavremenije tehnologije u poslovanju, a to je veoma bitno za razvoj našeg grada – ističe Gravorac.


source.ba | Iz FK Sarajevo poručili: Saglasni smo sa nastavkom prvenstva isključivo prema postojećem formatu takmičenja\nAktuelni šampion Bosne i Hercegovine, trenutno vodeći tim na tabeli i osvajač duple krune u sezoni 2018/19 - Fudbalski klub Sarajevo, obavještava navijače i javnost da je Klub svim srcem za nastavak takmičarske sezone u sugerisanim terminima od strane Nogometnog saveza BiH.\nNa sastanku održanom jučer, 14. maja N/FS BiH dostavljen je ispunjeni upitnik, sa potvrdnim odgovorom na pitanje “Da li ste za nastavak takmičarske sezone 2019/20?”.\nSarajevo je saglasno sa nastavkom prvenstva isključivo prema postojećem formatu takmičenja, sa početkom najdalje do 6./7. juna 2020. godine. Prvenstvo bi se na taj način okončalo najkasnije do 20. jula, te bi ekipe imale dovoljno vremena za odmor i pripremu za početak evropske sezone, navode iz ovog kluba.\nU cilju maksimalne zaštite igrača, stručnog štaba i drugih učesnika, od strane medicinskog tima, u dokumentu je sugerisan i niz tačaka koje je neophodno ispuniti, a koje se slažu sa prethodno dostavljenim instrukcijama od strane N/FS BiH.\nU slučaju da se ne ispune potrebni uslovi za nastavak prvenstva, Nogometni savez Bosne i Hercegovine je institucija koja će donijeti konačnu odluku. Imajući u vidu da je kompletirano 2/3 prvenstva (sve ekipe igrale međusobno 2 puta), zvanični stav Kluba je da trenutno stanje na tabeli treba biti verifikovano kao konačno, te da prvoplasirana ekipa treba biti proglašena prvakom.\nTakođer, Fudbalski klub Sarajevo obavještava javnost da će iskoristiti zakonom dozvoljena sredstva kako bi se zaštitio od izjava pojedinaca koji budu iznosili lažne informacije u javnosti vezano za poslovanje i odluke Kluba.\nTagovi: FK SarajevoPremijer liga BiH


Ko sve ispašta zbog neformiranja vlasti? | B1 TV\nKo sve ispašta zbog neformiranja vlasti?\nDok se stranke koje su voljom građana BiH prije godinu dana dobile najviše glasova međusobno optužuju ko je kriv za neformiranje vlasti na nivou BiH i FBiH, privreda, kako ističu njeni predstavnici, ispašta i trpi posljedice zbog toga.\nPodsjećamo, prekjuče je bila godina dana od kada su održani psljednji opšti izbori i nakon toga silni pregovori i dogovori u vezi sa formiranjem vlasti završili su neslavno. Zbog toga veliki broj sporazuma i ugovora čeka potpis i ratifikaciju u parlamentu BiH, nema ni budžeta institucija BiH za ovu godinu (na snazi privremeno finansiranje), investicije od dvije milijarde KM su na čekanju, nema novaca od MMF-a, BiH je jedina članica bez delegacije u Vijeću Evrope, a i u zastoju smo sa EU integracijama. Formiranje vlasti na nivou BiH zapelo je u vezi sa izborom mandatara za sastav Vijeće ministara, jer Željko Komšić, predsjedavajući Predsjedništva BiH, i njegov bošnjački kolega Šefik Džaferović uslovljavaju imenovanje kandidata (Zoran Tegeltija, bivši ministara finansija RS) slanjem ANP-a u Brisel, dok Milorad Dodik, srpski član, ne želi da pristane na to. Nedavno je i Dodik rekao da će usloviti formiranje vlasti time da strane sudije odu iz Ustavnog suda BiH.\nNemanja Vasić, predsjednik Vanjskotrgovinske komore BiH, kaže da je privredni i poslovni sektor taj koji najviše trpi zbog neimplementacije izbornih rezultata i zbog toga što ne funkcioniše Parlamentarna skupština BiH. Ističe da veliki broj ugovora i ratifikacija sporazuma čeka na potpis, a da parlament BiH blokira dvije milijarde KM koje bi omogućile da privrednici u BiH budu konkurentni i idu za kolegama u susjedstvu.\nMirsad Jašarspahić, predsjednik Privredne komore FBiH,ističe da postoje osobe pri ministarstvima koje su zadužene za rad sa predstavnicima privrednih udruženja, ali i firmi, te da tu ne bi trebalo da ima uticaj to što još nema nove vlasti.\nPrethodni članakPanorama Gradačac 07.10.2019\nNaredni članakPočinje gradnja mosta na Savi: Rok za izgradnju 30 mjeseci


Savet ministara BiH do kraja meseca | Novine Toronto\nSavet ministara BiH do kraja meseca\nPostoje velike šanse da novi Savet ministara BiH bude formiran do kraja meseca, nakon što bi za desetak dana bio imenovan mandatar za predsedavajućeg te institucije, saopšteno je posle sastanka lidera SNSD-a Milorada Dodika, SDA Bakira Izetbegovića i HDZ-a Dragana Čovića.\n"Imali smo konstruktivan razgovor i mogli bi u narednih sedam do deset dana da imenujemo predsedavajućeg, a do kraja mjeseca kompletan Savet ministara", rekao je novinarima posle sastanka u Sarajevu lider SNSD-a Milorad Dodik.\nOn je istakao da je to važno za evropski put BiH, dodavši kao evropski put nije upitan ni za koga u BiH.\nDodik je naveo da niko ne spori da bi predsedavajući Saveta ministara trebalo da bude Srbin, ali da je formiranje novog Saveta ministara osporavano zbog protivljenja srpske strane aktivaciji Akcionog plana za ulazak u NATO (MAP).\n"Republika Srpska je jednostavno rekla, i vlast i opozicija, da se borimo za vojnu neutralnost. Kao što je činjenica da SDA i HDZ misle da trebamo u NATO. To pitanje ne može dobiti saglasnost, ali je realno da to pitanje neće nestati zato što mi u Republici Srpskoj mislimo da ne treba u NATO", kazao je Dodik.\nPrema njegovim rečima, o pitanju NATO će se nastaviti razgovorati, ali, kako je naglasio, time se ne može uslovljavati formiranje novog Saveta ministara.\n"Imali smo kraći sastanak i ima šanse da postignemo dogovor. Do kraja ove sedmice trebao bi biti predlog o imenovaju predsedavajućeg Saveta ministara. Hrvatska i bošnjačka strana su za aktivaciju MAP-a, srpska nije. To pitanje za sada ostaje otvoreno", rekao je Izetbegović.\nPredsednik HDZ-a Dragan Čović je rekao da je optimističan i da očekuje da će Savet ministara biti uskoro formiran.\n"Optimističan sam da ćemo do kraja mjeseca imati kompletan Savet ministara. U narednih dan-dva ćemo dogovoriti imenovanje", kazao je Čović.


Elemental i Iskaz 10. marta na Vračar Rocks festivalu – CLUBBING.RS\nElemental i Iskaz 10. marta na Vračar Rocks festivalu\nNakon fantastičnog nastupa na Kalemegdanskoj tvrđavi pred 20.000 ljudi, zagrebački sastav Elemental će ponovo nastupiti u Beogradu u subotu 10.marta u Centru za kulturu "Božidarac".\nPoslednji nastup pred beogradskom publikom Elemental je održao kao predgrupa pokojne Amy Winehouse, kada su uprkos svim okolnostima koje su pratile to veče, održali koncert za pamćenje!\nOvaj popularni regionalni bend u Beogradu će predstaviti pesme sa svog poslednjeg albuma "Vertigo" sa kojeg su već plasirali pet singlova, a koji hvali i kritika i publika.\nElemental je svoje koncertno umeće izbrusio do savršenstva na pozornicama gradova širom bivše Jugoslavije. Njihovi nastupi su dinamični, vatreni i uvek drugačiji. Svojim specifičnim stilom u okviru kojeg kombinuju najbolje od repa, fanka, roka i neosoula, nikoga ne ostavljaju ravnodušnim!\nElementalov koncert u Beogradu otvoriće pančevački sastav Iskaz, koji šira publika poznaje i kao prateći bend najpopularnijeg domaćeg repera Marčela. Interesantno je da su poštovaoci domaćeg zvuka prvi put bili u prilici da se upoznaju sa Elementalom upravo u Marčelovoj pesmi „Bekstvo“ na kojoj su gostovali frontmeni benda – Remi i Shot.\nElemental i Iskaz su prošle godine snimili duet ,,Staklena sećanja" koji je nedeljama opstajao pri samom vrhu MTV top liste ,,Domaćica". Tokom koncerta, osim brojnih Elementalovih i Iskazovih hitova, publika će čuti i ovu izvrsnu pesmu koju će ovi sastavi prvi put izvesti uživo.\nElemental – Zasto te imam\nIskaz i Elemental obećavaju veče za pamćenje!\nKoncert počinje u 20h, a ulaznice mogu da se nabave od ponedeljka 27. februara na svim Card Service prodajnim mestima, kao i putem sajta Tickets.rs. Cena ulaznica u pretprodaji iznosi 800 dinara.


Po nalogu i pod nadzorom Tužilaštva KS pripadnici MUP-a KS u saradnji sa MUP-om RS provode akciju kodnog naziva “Kontakt”. U toku je hapšenje više osoba zbog krivičnog djela zloupotrebe osiguranja, zloupotrebe položaja, krivotvorene isprave, prevara, primanje dara i drugih oblika koristi i dr. U toku su i pretresi na više od 20 lokacija na području Kantona Sarajevo i RS-a.\nOsobe koje su pod istragom Tužilaštva KS sumnjiče se da su se udružile u grupu koja je u proteklom periodu fingirala saobraćajne nezgode kako bi naplatili štetu od osiguravajućih društava pri čemu su imali i pomoć od nekoliko pripadnika MUP-a KS. Neki od policijskih službenika se sumnjiče i da su za vrijeme trajanja posebnih istražnih radnji pored navedenog, uzimali mito za saobraćajne prekršaje na području KS, saopćeno je iz Tužilaštva KS.\nPrethodna vijestOV Sapna usvojilo Izvještaj privremenog Nadzornog odbora o stanju u JP “Veterinarska stanica” Sapna (AUDIO+FOTO)\nSlijedeća vijestAhmedhodžić presretan nakon prvijenca u reprezentaciji: Ovo je za moju Bosnu!


Glavu gore: Sezona završena porazom od lidera na tabeli, biće bolje\nGlavu gore: Sezona završena porazom od lidera na tabeli, biće bolje u nastavku takmičenja\nKIKINDA- Košarkaši „Velike Kikinde“ poraženi su posednjem kolu jesenjeg dela prvenstva Druge regionalne lige- sever od novosadske ekipe „Sloboda NS“, lidera na tabeli. Kikinđani su na parketu Sportskog centra „Jezero“ utakmicu izgubili su rezultatom 83:68. Lepo su naši košarkaši započeli utakmicu 13. kola, ali su prvu četvrtinu izgubili sa minimalnih 13:12.\nMeđutim, u nastavku je bilo drugačije. Kikinđani na poluvreme odlaze pri rezultatu 35:30 u njihovu korist. Iako se činilo da mogu da se nose sa protivikom, u drugom poluvremenu, rezultat je pokazao da su Novosađani spremnije dočekali utakmicu. Gostujućoj ekipi treća četvrtina pripala je 28:16, dok se u poslednjoj rezultat samo povećavao, a četvrtina završena 25:17. Na kraju je bilo 83:68. „Velika Kikinda“ ima skor od sedam pobeda i šest poraza, a prezimiće na solidnom šestom mestu prvenstvene tabele.\nDrugi deo sezone startuje na Savindan, 27. januara 2018. godine. Situacija bi u Novoj godini trebalo da se promeni, s obzirom na to da se očekuje povratak nekoliko povređenih igrača. U nadi da će dobre rezultate postizati i u drugom delu sezone, košarkaši „Velike Kikinde“ očekuju i dalje sjajnu podršku publike, koja ih je bodrila tokom prvenstva.\nPrethodnoRadno vreme PerSu marketa tokom praznika: SuPer cene, veliki asortiman i vrhunska usluga\nSledećeGradski na Božićnoj misi: Proslavite Božić u miru, blagostanju i u krugu najmilijih\nVanja Radulaški, mladi golman “Partizana”: Izborio se se koronom, od juče sa timom na Kopaoniku\nIvan Šibul, sekretar FSK, o predstojećim fudbalskim šampionatima: Bez publike i žute banke u kasama klubova


O izmenama u Zakonu o radu u utorak | Pirot vesti\nPočetna/Gradska hronika/O izmenama u Zakonu o radu u utorak\nIzmene Zakona o radu ući će u utorak u skupštinsku proceduru i biće usvojene do kraja jula. Jedina odredba čija sudbina još nije rešena jeste prošireno dejstvo kolektivnog ugovora dok će ostali članovi ostati onakvi kakvi su u sadašnjem nacrtu, izjavio je ministar za rad, zapošljavanje, boračka i socijalna pitanja Aleksandar Vulin na radnom susretu sa članovima i partnerima Nacionalne alijanse za lokalni ekonomski razvoj (NALED).\nRadnom ručku prisustvovao je i predsednik opštine Pirot i član UO NALED, mr Vladan Vasić.\nVulin je naglasio da je želja Vlade Srbije bila da se u Zakonu o radu izmene sve odredbe koje će ambijent za poslodavce učiniti boljim, ali vodeći računa o interesima radnika. Ministar Vulin je ocenio da te izmene jesu važne, ali da same ni izbliza nisu dovoljne da podignu Srbiju na svetskim listama konkurentnosti. „Biće usvojene u paketu sa zakonima o stečaju i privatizaciji i to su zakoni koji zajedno mogu da naprave razliku“, rekao je Vulin.\n„Sve što radimo u Zakonu o radu ne radimo da bi neko ostao bez posla, naprotiv. Ovaj Zakon će sigurno doprineti novom zapošljavanju“, ocenio je ministar za rad i dodao da javna rasprava traje pet meseci i da se ništa neće dobiti ukoliko bude produžena za još 20 dana.\nGovoreći o ključnim izmenama u Zakonu, ministar Vulin rekao je da će se minuli rad plaćati samo za staž kod poslednjeg poslodavca što nije u korist onih koji bi tek trebalo da počnu da rade, ali će učiniti isplativijim zapošljavanje starijih osoba, koje najteže dolaze do posla. S druge strane, kao problem je naveo to što će biti propuštena prilika da se reguliše rad agencija za zapošljavanje.\nČlan Upravnog odbora NALED-a i generalni direktor kompanije Bambi Miroslav Miletić istakao je da u oblastima kao što je utvrđivanje minimalne cene rada, preraspodela radnog vremena ili određivanje osnovnice za obračun naknade zarade tokom odmora postoji još prostora za unapređenja i da je NALED spreman da pruži pomoć konkretnim predlozima i rešenjima.\nTakođe NALED, kao udruženje koje zagovara izbalansirana rešenja nije zadovoljan činjenicom da u pregovorima socijalnih partnera, nezaposleni, kojih na zvaničnoj evidenciji ima više od 750.000, nisu bili zastupljeni na odgovarajući način.\n„NALED je jedini koji se založio za nezaposlene i u saradnji sa USAID-om i RTS-om kroz kampanju „Pitajte kada“ skrenuli smo pažnju spotom „Đavolja posla“ na neke od prepreka u Zakonu o radu koji destimulišu zapošljavanje“, rekao je Miletić i pozvao na produžavanje javne rasprave ocenivši da postojeći nacrt neće zadovoljiti poslodavce i sindikate.\nMiletić je podsetio da je NALED formirao Savez za fer konkurenciju u kojoj su okupljene kompanije koje redovno izmiruju sve obaveze prema državi i zaposlenima, posluju legalno i značajno doprinose domaćoj ekonomiji, a spremne su da pomognu i u suzbijanju najvećeg problema – sive ekonomije i pozvao državu da ih institucionalno prepozna i nagradi.\n“Predlažemo sastavljanje Bele liste odgovornih kompanija, a nadamo se i da će nadležne institucije podržati NALED-ov program certifikacije kompanija koje su dokazale svoju društvenu odgovornost ne samo putem donacija već i ponašanjem prema zaposlenima, dobavljačima i zajednici u kojoj posluju”, rekao je Miletić.\nMinistar za rad i njegovi saradnici predstavili su liderima javnog, privatnog i civilnog sektora iz članstva NALED-a planove kada je reč o unapređenju rada inspekcije rada, kao i socijalne politike. Takođe, predstavljene su izmene zakona koji reguliše penzijsko osiguranje i predviđa izjednačavanje starosne granice za odlazak u penziju za žene i muškarce na 65 godina. Ocenjeno je da niko nije zadovoljan takvim rešenjem, ali je ono nužno jer bi ovim tempom moglo da se dogodi da vrlo brzo odnos zaposlenih i penzionera bude jedan prema dva što bi bilo nemoguće finansirati.\nUvaženi gotovo svi predlozi NALED-a\nMinistar Vulin je pohvalio kompanije u članstvu NALED-a kao najbolji deo privrede koji redovno izmiruje obaveze prema državi i zaposlenima i ocenio da su uputili dobre predloge za izmene Zakona o radu, od kojih su gotovo svi uvaženi, a nisu bili u suprotnosti sa interesima radnika.\nManje dokumentacije za porodilje\nKada je reč o inicijativi NALED-a u okviru antibirokratske kampanje „Pitajte kada“ da se smanji broj dokumenata potrebnih porodiljama i njihovim poslodavcima za osvarivanje prava na naknadu tokom odsustva, ministar rada saopštio je da je već formirana radna grupa u Ministarstvu koja radi na izmenama Zakona o finansijskoj podršci poridici s decom, koja će do kraja godine smanjiti rešiti taj problem. „Ima nesavesnih poslodavaca koji odugovlače isplatu novca porodiljama. Postoji inicijativa da se naknada isplaćuje direktno porodiljama, ali moramo da nađemo mehanizam koji neće stvoriti nove zloupotrebe“, rekao je Vulin.\nNovine u Zakonu o finansijskoj podršci porodice sa decom -…\nZaplenjeno 50 grama marihuane


Ministarstvo: Rekonstrukcija puta NP-TT teče planirano | Sandzaknews\nMinistarstvo građevinarstva, saobraćaja i infrastrukture tvrdi da radovi na rehabilitaciji i rekonstrukciji državnog puta Novi Pazar- Tutin teku planiranom dinamikom.\nIz ove ustanove su radiju Sto plus rekli da će radovi biti nastavljeni kada se pribave sve potrebne dozvole.\n„Turska kompanija Tasyapi je prema Komercijalnom ugovoru dužna da izradi kompletnu plansku i tehničku dokumentaciju, čija je izrada u toku. Rok za završetak svih radova je 24 meseca, što znači oktobar 2021. godine“, navode u ministarstvu.\nOva kompanija je završila izvođenje pripremnih radova, kao i izgradnju objekta gradilišnog kampa.\n„Radovi na rekonstrukciji ovog puta počeli su 30. septembra, kako je i najavljeno, sanacijom potpornog zida na delu trase koja se nalazi na teritoriji Novog Pazara, koja je već završena“, navodi se u pisanom odgovoru na naša pitanja.\nVrednost ovih radova iznosi 24 miliona evra, koji su obezbeđeni kreditom Turske, uz kamatu od 2,5 odsto.


Tenzije u CG zbog peticije za formiranje »Prirodne Albanije«\nTačno vrijeme: 2021-01-18 15:05:43\nObjavljeno četvrtak, 22 avgust 2013 00:37\nPODGORICA - Potpisivanje peticije za formiranje "Prirodne Albanije", koju je pokrenuo direktor Instituta za regionalne prognoze, istoričar Kočo Dajan podigla je tenzije u političkoj javnosti Crne Gore, posebno nakon što je predsjednik Građanske inicijative Vaselj Siništaj izjavio da bi tu peticiju potpisao.\nPodgorički “Dan” poručio je danas Siništaju, koji predvodi stranku Albanaca Građanska inicijativa koja ucestvuje u crnogorskoj vlasti, da mu za takvu izjavu prijeti 15 godina zatvora.\nSiništaj je, međutim, rekao da će se sa zadovoljstvom odazvati pozivu tužilaštva ako ono procijeni da za to postoji razlog.\nOn, naime, objašnjava da njegova izjava da bi potpisao peticiju albanskog istoričara Danaja ne znači da podržava prekrajanje granica.\nSiništaj vjeruje i da poslanici iz reda albanskog naroda, Fatmir Đeka i Genci Nimanbegu "u duši drugačije misle od onog što su izjavili" - da oni tu peticiju ne bi potpisali.\nProjekat koji je Danaj pokrenuo 2010. godine afirmiše granice predviđene aktom od prije jednog veka, na Skupštini u Valoni 28. novembra 1912, koji predstavlja Albaniju izgrađenu na osnovu četiri osmanska vilajeta, sa 100 odsto albanskim stanovništvom i albanskom većinom u granicama od Preševa u Srbiji do Preveze u Grčkoj i od Drača u Albaniji do Skoplja, u Makedoniji.\nPeticiju je navodno do sada potpisalo četrdesetak predstavnika vlasti i opozicije iz zemalja regiona.\nŠef medijskog pula Socijaldemokratske partije (SDP), manje članice vladajuće koalicije Mirko Stanić poručio je danas da projekti “velikih” i “prirodnih” država na Balkanu nikad nisu donijeli ništa dobro.\nStanić je naveo da je Danaj marginalni političar “željan medijske pažnje” i da njegova ideja u Albaniji ima podršku od svega 0,6 procenata građana.\nOn je podsjetio da je SDP Crne Gore zajedno sa Socijalističkom partijom Albanije i Socijalističkim pokretom za integracije Albanije bila suorgaizator balkanske kofnferencije Partije evropskih socijalista (PES) koja je održana u Skadru i Budvi prije par mjeseci.\n“Koalicija ove dvije partije je poslije junskih izbora ostvarila ubjedljivu pobedu sa preko 60 odsto osvojenih mandata u Skupštini Albanije. Odlični politički odnosi koje kao države imamo, dodatno će biti učvršćeni dolaskom na vlast našeg prijatelja Edija Rame, sa kojim ćemo nastaviti borbu protiv svih vrsta ekstremizma. Zaustavljanja na našem zajedničkom evropskom putu neće biti, pogotovo ne zbog ideja čiji je predlagač marginalna politička figura željna medijske pažnje”, poručio je Stanić, prenijeli su podgorički mediji.


Ekonomija - datum: 2019-01-16 SUSRET PREDSJEDNIKA ĐUKANOVIĆA I ČLANA VLADARSKE PORODICE UAE\nĐukanović sa Hazom Bin Zajed al Nihjanom Arapi zainteresovani za Luku Bar\nPredsjednik Crne Gore Milo Đukanović juče se u Abu Dabiju susreo sa još jednim članom vladarske porodice, šeikom Hazom Bin Zajed al Nahjanom, koji u svojstvu zamjenika krunskog princa Mohameda vodi vladu Abu Dabija.\nU razgovoru je bilo riječi o razvojnim iskustvima i mogućnostima daljeg privlačenja investicija u Crnu Goru iz Ujedinjenih Arapskih Emirata. Domaćini su zainteresovani za Luku Bar, kao i za realizaciju nekih projekata u oblasti turizma. Obrazovanje je i u ovom razgovoru bilo jedna od važnih tema, posebno u kontekstu značaja stranih ulaganja za Crnu Goru, s kojima pored kapitala dolaze i nova znanja i nove vještine upravljanja.\nPredsjednik Đukanović će iz Abu Dabija otputovati u Dubaji, gdje će se susresti sa još nekim potencijalnim investitorima iz Emirata. S.R.


srbijasport.net - Vesti - Superliga Srbije - Nenad Lalatović novi trener Radničkog\n01.06.2018 juznevesti.com 1135\nU kvalifikacijama za Ligu Evrope niški Radnički predvodiće Nenad Lalatović, doskorašnji trener Čukaričkog, potvrdio je predsednik sa “zamrznutom” funkcijom Ivica Tončev, a više informacija o ugovoru znaće se sutra, 2. juna u 14 sati, kada je zakazana promocija novog stratega.\n40-godišnji Beograđanin do sada je bio selektor mlađih nacionalnih timova, kao i brojnih domaćih klubova: Srema, Proletera, Voždovca, Napretka, Crvene zvezde, Borca iz Čačka, Vojvodine, a poslednji angažman bio mu je u Čukaričkom. Tamo je podneo ostavku u samoj završnici sezone, pošto nije uspeo da odvede tim sa Banovog brda u kvalifikacije za Ligu Evrope.\nInače, više puta do sada bilo je reči da će Lalatović doći na klupu Radničkog. Na “Čairu” nije lepo dočekivan kada je predvodio druge klubove, s obzirom na to da je u višegodišnjem “ratu” sa “meraklijama”. Ove sezone, više puta je naglašavao kako zna da će Radnički igrati Evropu.\nPodsetimo, ovo je šesti trener u niškom klubu u poslednjih godinu dana. Nakon odlaska Milana Rastavca po završetku prošle sezone na "Čair" je došao Austrijanac Peter Pakult, za njim Ivan Jević, pa Milan Đuričić i onda Boban Dmitrović. Lalatović će zameniti Dragana Antića, koji je Nišlije predvodio poslednja dva meseca.


Banjaluka dobija još dva kružna toka - Impuls\nBanjaluka dobija još dva kružna toka\nObjavljeno: Četvrtak, 21 Juni 2018 08:37\n"Naše analize su pokazale da će rekonstrukcija ove klasične raskrsnice u kružni tok dovesti do bržeg odvijanja saobraćaja koje će karakterisati smanjenje vremenskih gubitaka i bolji protok vozila", ističu u ovom odjeljenju.\nPredviđeno je da se stajalište iz smjera Venecija mosta izmjesti iz Gundulićeve ulice u Aleju Svetog Save, i to tako što će biti izgrađeno ugibalište, kao i za postojeće autobusko stajalište kod hotela "Krajina".\nNa javnom tenderu, posao na izgradnji kružnog toka na raskrsnici Aleje Svetog Save i Gundulićeve ulice dobilo je preduzeće "Kozaraputevi", a vrijednost radova je 260.000 KM.\nKružni tok na raskrsnici Aleje Svetog Save i ulice Vase Pelagića gradiće preduzeće "Građenje Đurić", a vrijednost ovih radova je 217.000 KM.\n"Trotoar sa lijeve strane Ulice Vase Pelagića biće proširen, a najveći građevinski radovi biće sa desne strane ukrštanja Ulice Vase Pelagića sa Alejom Svetog Save, gdje će biti neophodno pomjeriti stubove ulične rasvjete i semafor", kažu u Odjeljenju za saobraćaj i puteve.\nSTRAHUJU ZA BEZBJEDNOST DJECE: Đaci na muci zbog novog kružnog toka\nKRUŽNI TOKOVI PREUZIMAJU GRAD Još tri kružne raskrsnice najavljene za izgradnju\nPočinje gradnja kružnog toka kod “Delte” sa podzemnim prolazom za pješake\nKOČIĆEV VIJENAC Na proljeće gradnja kružnog toka, u planu i trotoar i teretana na otvorenom


PRIVREDNI FORUM REPUBLIKE SRPSKE I AP VOJVODINE – Garantni Fond Republike Srpske\nPRIVREDNI FORUM REPUBLIKE SRPSKE I AP VOJVODINE\nU organizaciji Privredne komore Republike Srpske i Privredne komore Vojvodine, uz podršku Pokrajinske vlade i Vlade Republike Srpske dana 02.11.2017. godine u Privrednoj komori RS održan je Privredni forum. Na forumu je učestvovalo više od 60 privrednika iz Republike Srpske i Vojvodine, među kojima i predstavnici Garantnog fonda Republike Srpske.\nPrisutnima su se obratili Predsjednik Privredne komore RS Borko Đurić, te Potpredsjednik Vlade Republike Srpske Srebrenka Golić, koji su istakli da očekuju da se postojeća privredna saradnja značajno unaprijedi jer su potencijali veliki, kao i zainteresovanost privrednika, a fokus bi trebalo da bude na turizmu, te drugim granama kao što su poljoprivredno-prehrambena industrija, elektro- mašinska industrija i trgovina.\nI potpredsjednik Pokrajinske vlade Đorđe Milićević istakao je da odnosi između Republike Srpske i Republike Srbije, nikada nisu bili bolji nego što su danas. Govoreći o privrednoj saradnji između Srpske i Vojvodine, ocijenio je da je ona intezivna, ali da postoji želja da se podigne na viši nivo, da se razgovara o konkretnim projektima koji bi bili realizovani u narednom periodu.\nPredsjednik Privredne komore Vojvodine Boško Vučurević istakao je da се оrganizovanjem Privrednog foruma u Banjaluci, privrednicima pružaјu nove mogućnosti saradnje i ostvarivanja obostranih interesa za ulaganja.\nMinistar trgovine i turizma Republike Srpske Predrag Gluhaković predložio je da se naprave zajednički turistički proizvodi, kojima će se Srbija i Republika Srpska predstavljati na vrlo zahtjevnom turističkom tržištu.\nNa Forumu su predstavljeni ekonomski potencijali i investicioni ambijent Republike Srpske i AP Vojvodine, a održani su i bilateralni susreti privrednika.


Vesti online / Svet / / Srbi su i danas mete\nPovodom pripreme 20. godišnjice sećanja na žrtve NATO agresije je austrijski političar David Štokinger boravio u Beogradu kako bi sa političkim partnerima razgovarao o saradnji. Štokinger je najavio da će 24. marta u Beču i Beogradu, u isto vreme, biti održane konferencije.\nNe zaboravljamo: Protest u Beču 24. marta ove godine\n- U Beogradu konferenciju će organizovati Beogradski forum za svet ravnopravnih bivšeg šefa jugoslovenske diplomatije Živadina Jovanovića. Sa ovom organizacijom Radionica solidarnosti (Solidaritatsnjerkstatt) već godinama neguje odlične odnose - objasnio je Štokinger, koji je predsednik Radionice solidarnosti, koja svake godine učestvuje u Pomenu žrtvama NATO agresije na bivšu Jugoslaviju u Beču.\nRadionica solidarnosti, kako je podsetio, je jedan od aktivnijih antiglobalističkih organizacija u Austriji.\nJovanović i Štokinger su dogovorili i naizmeničan direktan prenos na početku dve konferencije.\n- To ima pre svega veoma veliku simboličnu vrednost kao znak prijateljstva - objasnio je on.\nŠtokinger je ukazao da će u Beču Odbor "20 godina NATO agresije - nikada ne zaboravljamo" održati konferenciju u zgradi Sindikata Austrije (OeGB Haus).\nU pripremama za skup u Beču učestvuju Austrijsko-srpski pokret solidarnosti, Radionica solidarnosti, sindikalne frakcije i srpska zajednica i klubovi.\nŠtokinger koji je i visoki funkcioner Socijaldemokatske partije Austrije (SPOe) razgovarao je sa Jovanovićem i o aktuelnim pitanjima vezano za krizu u EU, neoliberalnoj nemačkoj dominaciji i naoružavanju NATO protiv Rusije, kao i odnosima Austrije i Srbije.\n- Razgovor sa Jovanovićem je bio veoma srdačan i otvoren. Organizovanje konferencija u isto vreme iduće godine su važan signal da, kako u Srbiji, tako i Austriji još postoje ljudi koji ne prihvataju aktuelni svetski poredak, koji je svetski nered. Nama je cilj, ovim aktivnostima u martu, da utičemo na uklanjanje antisrpskog narativa koji je i dan danas prisutan. Agresija suprotna međunarodnom pravu 1999. nije bila usmerena samo protiv SR Jugoslavije, već protiv samostalne i suverene politike uopšte. Na konferenciji, zbog toga, neće biti reči samo o savladavanju događaja, već i o pogledu u budućnost i mogućim perspektivama izvan NATO i neoliberalne EU dominacije na Balkanu, posebno i u Evropi uopšteno - najavio je on.\nJovanović je Štokingeru, na kraju sastanka, poklonio svoju novi knjigu "Rezolucija UN 1244 - Ključ mira u Evropi".\nŠto se konferencije u Beču, povodom 20. godišnjice NATO bombardovanja tiče planirano je da 23. marta, uveče, bude održana prezentacija filma Borisa Malagurskog uz razgovor sa autorom.\nTokom boravka u Beogradu Štokinger je posetio i svog dugogodišnjeg prijatelja, poznatog srpskog i jugoslovenskog košarkaša i današnjeg filozofa i antiglobalistu Dragoljuba - Ducija Simonovića, koji je iskazao spremnost da podrži bečku konferenciju video-porukom.\nU kafani Joške Broza\nŠtokinger je bio i u kafani Tihi Don Joške Broza (unuk Josipa Broza Tita), sa kojim je razgovarao o političkim i socijalnim pitanjima u Srbiji i Austriji. Svojim sagovornicima Štokinger je poklonio knjigu "Bura", roman koji je izdat na nemačkom i srpskom i koji predstavlja priču Austrijana Luiza Marera, koji je za vreme službovanja u nemačkom Vermahtu u okupiranoj Jugoslaviji prešao na stranu partizana, koje je snabdevao informacijama o planiranim nemačkim akcijama.


“Znanje na prvi ogled”… Evo šta Beograd sprema za 12. Noć istraživača… | Headliner\nHome»Pulse»Puls grada»“Znanje na prvi ogled”… Evo šta Beograd sprema za 12. Noć istraživača…\n“Znanje na prvi ogled”… Evo šta Beograd sprema za 12. Noć istraživača…\nHeadliner.rs / 16/09/2017 /\t0\t/\t879\nNoć istraživača/ Photo: Promo\nDvanaesta Noć istraživača koja se ove godine održava pod sloganom ” Znanje na prvi ogled” biće održana 29. septembra od 17:00 do 22:00 časa.\nU Beogradu u Francuskom institutu, Gete institutu, Galeriji nauke i tehnike SANU, Muzeju Vuka i Dositeja, Naučnom klubu Beograd, Kalemegdanu (Savskom šetalištu, Fontani Borba i Letnjoj sceni) i po prvi put u tržnom centru Big Fashion, istraživači će na otvorenom predstaviti sebe i svoje ideje u novim, atraktivnim i interaktivnim programima koji su prilagođeni svim uzrastima i ne zahtevaju predznanje.\nU Francuskom institutu ekipa iz Društva za neuronauke Srbije razotkriće neraskidivu vezu između kulture, uma i mozga, kroz istraživanje nazvano “kulturološke neuronauke”.\nO biodiverzitetu i raznovrsnost biljnog i životinjskog sveta Srbije govoriće studenti sa Biološkog fakulteta a sve u cilju podizanja svesti svih nas o važnosti zaštite i očuvanja, dok će oni najhrabriji dobiti priliku da se u društvenim igrama nadmeću sa prekaljenim predstavnicima nauke, drugarima iz kluba ljubitelja društvenih igara Astal.\nDa je svaki zanat zlatan, pokazaće đaci Osnovne škole “Sveti Sava” iz Požarevca, koji su pripremili specijalnu prezentaciju u kojoj će prikazati tradicionalne i umetničke zanate koje su migranti iz afričkih, karipskih i azijskih zemalja doneli u Evropu, ali i tradicionalne evropske zanate koji su se usled migracija stanovništva unutar Evrope širili iz jedne u druge evropske zemlje.\nU EURO ćošku svi zainteresovani posetioci Noći istraživača saznaće autentične naučne i lične priče istraživača ali i kako je moguće uz pomoć Evropske unije ostvariti naučne snove.\nU Galeriji nauke i tehnike SANU biće predstavljeno 18 eksperimenata iz oblasti optike, svetlosti, magnetizma, elektrostatike, superprovodnosti.\nSvi eksperimenti su bezbedni i interaktivni, tako da mali naučnici mogu slobodno da se zabavljaju i svojim čulima, kroz igru, istražuju različite fenomene iz oblasti fizike.\nKreiranje slobodnog znanja kao i sakupljanje pouzdanih informacija koje su dostupne svima, teme su Viki ćoška koje će biti locirano u Gete institutu.\nTu će biti proglašeni pobednici konkursa “Narodi sveta” na Vikipediji na srpskom jeziku a nešto kasnije organizovan uređivački maraton, gde će unapred prijavljeni učesnici pisati i dopunjavati članke o naučnicima, njihovim biografijama i naučnim otkrićima.\nO gravitacionim talasima, o kojima se dugo slušalo a koji su konačno detektovani 2016. godine pričaće gošća iz Španije, doktorka teorijske fizike, Alicia Sintes u Naučnom klubu Centra za promociju nauke gde će svi prisutni dobiti priliku da se virtualno prošetaju čuvenim centrom za istraživanje elementarnih čestica u okolini Ženeve, CERN-om.\nO muzici i igrama koje su Srbi doneli sa sobom kada su naselili Balkan govoriće istraživači sa Fakulteta muzičke umetnosti.\nZahvaljujući Narodnom muzeju u Muzej Vuka i Dositeja u Noći istraživača stiže priča o Vukovim putovanjima koji je zapisivao zaboravljene priče guslara i narodnog pripovedanja.\nSpecijalni gosti Noći istraživača, Kolumbo i Servantes, povešće sve zainteresovane posetioce u fantastičnu pustolovinu.\nKolumbo će vam pripovedati o svojim ekspedicijama kojima je menjao svet, ali i otvorio put trgovini robljem iz Afrike i time doveo do značajnog mešanja stanovništva dok će Servantes ispričati kako je Španija doprinela Evropi i svetu svojim osvajanjima, a pričaće sigurno i o najboljem romanu ikad napisanom…\nRaskrinkavanje zabluda kao i sticanje novih znanja i veština kroz kviz za velike i male, biće organizovan na Kalemegdanu, i to Letnjoj sceni iza Galerije Prirodnjačkog muzeja.\nKroz serije pitanja, istraživači će zajedno s posetiocima obići celu planetu i ispitati da li neka od uvreženih verovanja imaju naučnih osnova ili ne.\nKome su oči dovoljno razmaknute, a kome nos nije prevelik ni premali, nego taman, a usta srazmerna – otkriće bivši i sadašnji učenici XII beogradske gimnazije, u Lokalnom ćošetu kod Fontane Borba, kroz aplikaciju koja primenjuje vekovima poznat matematički pojam zlatnog preseka na crte lica.\nEVO ćošak ove godine organizovan je pod pokroviteljstvom Evropskog društva za evolucionu biologiju (ESEB), i daje odgovore na pitanja promene genetičkog materijala kroz vreme, kako se odigrava prirodna selekcija, kako u laboratoriji, tako i u svakodnevnom životu na primeru otpornosti bakterija.\nNa Savskom šetalištu, ekipa Šumarskog fakulteta će kroz interaktivnu prezentaciju svim posetiocima otkriti čari šumarstva, šta je pravi narodni lek i koja biljka ide za koju boljku.\nNaučni inkubator je magično mesto gde se od učenika sa idejom stvaraju pravi mladi istraživači. Na prošlogodišnji konkurs za učešće u Naučnom inkubatoru prijavio se veliki broj mališana koji sanjaju naučne snove, a pet odabranih projekata je realizovano u maju tekuće godine u Istraživačkoj stanici Petnica.\nPo prvi put će se u Noći istraživača o migracijama pričati u tržnom centru. Zašto se ratovalo u srednjem veku, koja je bila uloga tvrđava i kako su upravo dešavanja sa bojnih polja uticala na značajno pomeranje i mešanje različitih naroda, kako biljke putuju i kako pričaju, šta su superprovodnik, Majsnerov efekat i gde to vozovi levitiraju saznaće svi oni koji petak od 16:00 do 21:00 časa provedu u Big Fashion tržnom centru.\nEvropska Noći istraživača, održaće se u više od 260 gradova a ova manifestacije ima za cilj da pre svega mladima, približi posao istraživača i ukaže na sve načine na koje hrabri naučnici menjaju svet na bolje.\nTags:BeogradfizikaFrancuski InstitutGete institutKolumboMigracijeMuzej Vuka i DositejaNoć istraživačaPetnicaSANUServantes\nHOD PO BESKONAČNOJ LINIJI.... SVE DO NAŠIH SRCA : U Pančevu od 3. oktobra izložba posvećena La Linei\nPreminuo Heri Din Stenton... najveći sporedni glumac Holivuda\nMomci su svirali u garaži kada se ispred njih pojavio slavni roker… Samo ih je pitao da li znaju neku njegovu pesmu i krenuo je šou


Košarkaši Portlanda plasirali su se večeras u finale Zapadne konferencije NBA lige, pošto su u odlučujućem meču polufinala pobedili Denver sa 100:96.Portland je do prvog finala Zapada od sezone 1999/2000. vodio sjajni Si Džej Mekalum koji je postigao 37 poena, uz devet skokova. Njega je najbolje pratio Evan Tarner sa 14 poena, poen manje ubacio je Demijan Lilard, dok je Ener Karter postigao 12.U redovima Denvera ponovo je najbolji bio Nikola Jokić koji je za 42 minuta na terenu postigao 29 poena, uz 13 skokova i dve asistencije. Džamal Marej je ubacio 17, a Geri Haris 15 poena.Portland će u finalu Zapada igrati protiv Golden stejta, koji je u polufinalu eliminisao Hjuston sa 4:2.Denver je sjajno počeo meč i predvodjen Jokićem stigao je do dvocifrene prednosti. Prvu četvrtinu je završio sa plus 12, da bi ta prednost u drugoj iznosila i 17 poena.Portland se, medjutim, probudio i zaigrao bolje. Nošeni Mekalumom, Blejzersi u drugoj deonici smanjili prednost Portlanda na devet poena, da bi se u trećoj deonici u potpunosti vratili u meč.Na nešto manje od šest minuta pre kraja tog dela igre Portland prišao je na samo minus tri (58:55) i ponovo je za to najzaslužniji Mekalum.Poenima Mekaluma sa linije ...\nMozzartSport.com: Ostalo ih četiri: Golden Stejt kreće bez Duranta, Voriorsima prete Lilard i Mekolum! Toronto strepi od Janisa, ali ko će da čuva Lenarda?\nOdbojkašice „Trendteksa“ bez plasmana u Drugu ligu\nIzvor: SandzakPress.net, 14.Maj.2019, 13:18\nNa kvalifikacionom turniru za popunu Druge lige, koji je za vikend održan u Kruševcu, odbojkašice „Trendteksa“ doživele su dva tesna poraza. U razmaku od samo nekoliko sati mlade i neiskusne prijepoljske odbojkašice odigrale su 10 setova i na terenu provele 4 sata i 40 minuta. Najpre su rezultatom...\nNajbolje blokade polufinala konferencija NBA lige\nIzvor: RTS, 14.Maj.2019\n. Bilo je spektakularnih poena u polufinalnim okršajima zapadne i istočne konferencije NBA lige, ali je isto tako bilo i spektakularno sprečenih poena. U zaletu pred finala konferencija, NBA liga se potrudila da napravi listu najboljih deset blokada iz plej-of runde koja je iza nas.


Ogromno interesovanje za derbi kola: Borac organizuje pretprodaju karata za duel sa Sarajevom\nBorac sutra organizuje pretprodaju ulaznica za duel sa Sarajevom.\nNajviše pažnje u 11. kolu Premijer lige Bosne i Hercegovine privlači utakmica koju će sutra od 19h na “Gradskom stadionu” u Banjaluci odigrati Borac i Sarajevo. Iz banjalučkog kluba objavili su da će sutra biti organizovana i pretprodaja karata na kiosku ispod istočne tribine stadiona, a ona će trajati u vremenu od 10 do 14:30h.\nŠto se tiče derbija ova dva tima na “Gradskom stadionu” u Banjaluci, dosta bolje rezultate je u posljednje vrijeme ostvarivalo Sarajevo, a Borac je posljednji put na domaćem terenu protiv velikog rivala slavio 26. novembra 2011. godine.\nPrethodni članakAhmetović postao drugi najefikasniji igrač Sarajeva u derbijima, iznad njega ostao samo Hase\nNaredni članakPioli potencira uvođenje košarkaškog pravila: “Ako hoćemo napadački fudbal treba zabraniti vraćanje lopte na svoju polovinu”


10 saveta specijalca za podizanje neuništive dece - Portal Moj pedijatar\nPenzionisani komandant mornaričkih foka Bil Mekrejven autor je bestselera “Namestite krevet”, knjige “koja vašu decu i unuke treba da nadahne da postignu što je više moguće u životu”. Donosimo vam njegovih deset saveta iz ove knjige:\nAko želite da budete uspešni, svakog jutra nameštajte svoj krevet. Mekrejven kaže da mu je rigorozni šestomesečni trening usadio tu naviku koje se drži već četiri decenije. “Ponekad vam jednostavan čin nameštanja kreveta može dati zamajac čitavom danu,” kaže on.\nUvek nastojite da imate prijatelje i ne zaboravite da u životu ne možete sami, već da zavisite od drugih, savetuje Mekrejven.\nI sam niskog rasta, Mekrejven ističe da je u životu naučio da od veličina čoveka ima malo veze sa telesnim dimenzijama, već sa hrabrošću i srčanošću.\nU toku svoje obuke, Mekrejven je primetio da instruktori regrute često veoma nepravedno i surovo kažnjavaju. Jedini razlog zbog kog su to radili jeste da im pokažu da život nije fer. Najuspešniji ljudi nauče da to prihvate i da se na to jednostavno ne obaziru.\nMekrejven opisuje svoje iskustvo prilikom obuke, kada je, za kaznu što je stigao kao poslednji u plivačkom nadmetanju, morao svakog dana da trenira plivanje dodatnih dva sata. Na kraju je postao najbolji plivač u klasi, i bukvalno svoj poraz pretvorio u pobedu.


Izvor: JužneVesti.com, 25.Nov.2019, 12:52 (ažurirano 02.Apr.2020.)\nKako saopštavaju iz KC Niš, krajem prošle nedelje na ORL klinici su urađena dva ovakva zahvata, a prvi pacijenti bila su dva dečaka iz Prokuplja i Grdelice, koji se prema rečima lekara i porodice osećaju dobro i za koje se >> Pročitaj celu vest na sajtu JužneVesti.com << nadaju da će postoperativni tok biti potpuno uspešan.\nJedan od pacijenata kojem je ugrađen implant je 6-godišnji Đorđe Trajković iz Prokuplja koji već četiri godine čeka na priliku, da normalno čuje.\nOn je od rođenja imao problem sa sluhom, samo što mi to, nažalost, nismo odmah znali, već smo tek u njegovoj drugoj godini života to primetili, nakon čega smo odmah počeli sa rehabilitacijom, vežbama i lečenjem na niškoj ORL klinici. Sada, kada smo konačno uspeli da Đorđe dobije preko potrebni implant, nadamo se najboljem i zasada se stvari odvijaju baš kako treba - navodi majka dečaka Danijela Trajković.\nOperativni program se svakako nastavlja, jer imamo još šestoro mališana, kojima je ovaj zahvat neophodan, tako da je plan, da u ponedeljak naši specijalisti, ugrade implant dečaku iz Preševa, koji je takođe na listi, a potom nastavljamo po predviđenom planu - direktor ORL Klinike KC Niš Dušan Milisavljević.\nPrema rečima stručnjaka, kohlearni implant predstavlja tehnologiju koja može da, gotovo potpuno povrati funkciju ljudskog čula sluha. ORL stručnjaci navode da cena jednog kohlearnog implanta na tržištu iznosi i do 20.000 evra, a sve troškove snosi država, odnosno RFZO.\nIzvor: JUGpress.com, 25.Nov.2019\nNIŠ..U Kliničkom centru Niš, nakon kraæe vremenske pauze, ORL specijalisti, ponovo su pokrenuli operativni program ugradnje kohlearnih implanata, zahvaljujući kojim će dečica sa ovim zdravstvenim hendikepom, ponovo, odnosno po prvi put, moći da čuju glas svojih roditelja, najbliže porodice,...


Pozajmice Sisak – Odaberi najbolju ponudu pozajmica Sisak - Brzikrediti24\nNapredak tehnologije omogućio je da se do pozajmica može doći u samo nekoliko klikova. Ukoliko vas zanimaju pozajmice do kojih možete doći uz minimalno gubljenje vremena, bez obimne papirologije i čekanja u redovima, na pravom ste mjestu. Što se tiče pozajmice Sisak, istraživanja Agencije za bankarstvo ukazuju na to da je preko 87% Hrvata koristilo brze, odnosno hitne pozajmice i da je velika većina zadovoljna uslugom.\nIstraživanja Agencije za bankarstvo su takođe pokazala da je od 47.768 stanovnika koji žive u gradu Sisak, više od 90% je kreditno zaduženo, bez obzira na vrstu i namjenu kredita. Mnogi građani grada Sisak su takođe koristili kratkoročne, brze pozajmice i bez obzira na njihovu nepopularnost zbog visoke efektivne kamatne stope, ipak su bili zadovoljni kompletnom uslugom.\nPozajmice Sisak dostupne svima uz par jednostavnih koraka do novca


Šta kada odnos stagnira: Kako osvežiti i unaprediti ljubavnu vezu\nPOČETNA PROMO Šta kada odnos stagnira: Kako osvežiti i unaprediti ljubavnu vezu\nFoto: Pexels / Анна Хазова\nPostoji nekoliko različitih teorija kada je u pitanju broj godina nakon kojih u vezi dolazi do zasićenja i kada je potrebno osvežiti stvari.\nParovi koji su dugo zajedno ističu kako je potrebno s vremena na vreme raditi na vezi i truditi se da se nijedan njen deo ne zapostavi. Svaki odnos zahteva mnogo truda i vremena kako bi se svi uključeni osećali posebno i prijatno te je potrebno da naučite sve potrebne korake koje treba da preduzmete kada dođe vreme za promene.\nRazgovor je najbitniji\nSve stvari se lako rešavaju ako su obe strane upoznate sa situacijom i potencijalnim problemima. Savetnici za bračnu terapiju ističu tišinu kao jedan od glavnih uzročnika problema u vezama i nezadovoljstvo partnera kada je komunikacija površna ili izostaje većim delom. Ukoliko je komunikacija problem od starta veze, ne znači da se ne može poboljšati s vremenom. Potrebno je uvek biti otvoren za rešavanje problema, savet ili razgovor o problemu. Ne kaže se uzalud da je ponekad tišina glasnija od bilo koje rasprave te je neophodno probleme rešavati komunikacijom, a ne izbegavanjem iste.\nKada pomislite na sve posebne prilike, one se uglavnom vežu za proslavljanje bitnih datuma tokom godine. Ukoliko želite da izbegnete ovaj kliše i svojoj boljoj polovini priredite iznenađenje, priredite mali znak pažnje onim danima kada ne obeležavate neki značajan datum. Doručak u krevetu, omiljeno cveće i slatkiš ili večera i ples tokom radne nedelje mogu da unesu posebne momente koji će vam pomoći da se opustite i podsetite početaka veze. Vodite računa o sitnim detaljima kao što je otvaranje vrata, pravljenje kafe ili kratka masaža pre spavanja jer će ove sitnice opustiti vašeg partnera i pomoći vam da se fokusirate jedno na drugo.\nNe postoji bolji način da se opustite sa partnerom od pronalaska novog načina za uživanje u spavaćoj sobi. Ukoliko želite da promenite rutinu, potrebno je da se okrenete novim načinima koji vam mogu pomoći da poboljšate odnose. Promenite uobičajeni način na koji ste navikli da započinjete odnose i pronađite nove proizvode koji mogu da vam pomognu. Ukoliko je potrebno da se opustite, odgovarajući lubrikanti na bazi vode mogu da budu savršeno rešenje za postizanje najboljeg efekta i opuštajući faktor za sve koji žele da unesu promene.\nPrisetite se lepih trenutaka\nEvociranje uspomena može da izazove osmeh i vrati vas u najlepši period vašeg zajedničkog života. Kako biste proslavili značajan datum, odlučite da rekreirate najlepši sastanak koji ste imali sa partnerom. Bilo da se odlučite da se vratite na mesto gde ste prvi put izašli, zaprosili svoju lepšu polovinu ili da odete na putovanje koje vam je ostalo u najlepšem sećanju, ovaj povratak u prošlost će vam vratiti sve najlepše uspomene i pomoći vam da se setite posebnih trenutaka koje ste doživeli. Potrudite se oko svih detalja – vino koje ste pili, muzika koja je išla u pozadini, pa čak rezervišite i isti sto za kojim ste jednom davno sedeli.\nPapirići zlata vredni\nPonekad je sve što je potrebno da osvežite vezu i unapredite odnos nekoliko reči koje će vašem partneru pokazati koliko vam je stalo. Započnite svaki dan ostavljanjem poruke u džepu vašeg partnera i ulepšajte mu dan lepom rečenicom. Pored toga, ovo može da bude i jedan od dodatnih načina komunikacije ukoliko želite da podsetite vašeg partnera na stvari koje su vam bitne – od odlaska u nabavku namirnica ili vožnju dece na aktivnosti do predloga kako da poradite na međusobnom odnosu. Često se ovaj trik koristi u poboljšanju komunikacije jer ostavlja vrata za dalji razgovor, pogotovo ukoliko smatrate da je bolje da pripremite partnera za neki dublji i značajniji razgovor.\nSvaka veza zahteva rad i posvećivanje svim njenim aspektima ukoliko želite da živite u skladu sa svojim partnerom i uživate u svim aktivnostima koje obavljate zajedno. Ne zaboravite da odvojite i malo vremena za sebe jer samo ukoliko volite i poznajete sebe, možete da delite taj osećaj sa partnerom.\nSLEDEĆI ČLANAKSPS najviše zaradio od izdavanja objekta u Požarevcu\nMačvanska preliva, hronično zapušena kišna kanalizacija


Cene nafte porasle su danas jer su podaci o kineskoj industrijskoj proizvodnji i maloprodaji nadmašili očekivanja. Ipak, veći skok cena "crnog zlata" ograničili su podaci koji su ukazali na najsporiji kvartalni privredni rast Kine u poslednjih nekoliko decenija.\nCena severnomorske nafte "brent" skočila je za 43 centa ili 0,64 odsto na 67,15 dolara, dok je američka "laka" nafta (WTI) poskupela za 35 centi ili 0,58 odsto na 60,56 dolara za barel, javlja njujorška agencija "Blumberg".\nCene obe vrste nafte zabeležile su prošle nedelje najveće nedeljne dobitke u tri sedmice zbog smanjenja američke proizvodnje "crnog zlata" i tenzija na Bliskom istoku.\nPrivredni rast Kine od 6,2 odsto u drugom kvartalu 2019. godine, najslabiji u 27 godina, probudio je zabrinutost u pogledu trgovinskih tenzija izmedju Pekinga i Vašingtona i povećao mogućnost da će toj azijskoj zemlji možda biti potrebno više podsticaja za pokretanje ekonomije.\nMeđunarodna agencija za energiju (IEA) je u najnovijem mesečnom izveštaju istakla da će obimna proizvodnja nafte i usporen privredni rast prouzrokovati prezasićenost na tržištima i tokom 2020. godine.


Art magazin - Viennacontemporary - Sajam savremene umetnosti u Beču\nOd 22. do 25. septembra 2016. na sajmu savremene umetnosti u Beču "Viennacontemporary" predstaviće se najbolje galerije iz Austrije i istočne Evrope. Na hiljade umetničkih dela više od 500 mladih i već poznatih umetnika kao i svetski poznatih imena biće prikazano na najvećem i najznačajnijem sajmu umetnosti u regionu.\nMarkus Guschelbauer, Plastic Nature, 2011 © Courtesy of Photon Gallery\nNa sajmu će učestvovati 105 galerija iz 25 zemalja sa velikom ponudom savremene umetnosti iz Austrije i najvećim brojem zastupljenih galerija iz istočne Evrope.\nU okviru specijalne prezentacije "Zona 1" predstaviće se mladi austrijski umetnici. Novi format "Solo Expanded" rezervisan je za internacionalne galerije. "Nordic Highlights" prikazuje umetnost severne Evrope u gostima u Beču sa odabranim galerijama iz Finske, Danske i Švedske. U okviru predstavljanja "Fokus: eks-Jugoslavija i Albanija" posetioce očekuje reprezentativni izbor savremene umetnosti iz država naslednica bivše Jugoslavije i Albanije.


Fiskalna pravila Nemačke o ograničavanju nivoa javnog duga su apsurdna i štete nacionalnim interesima u svetlu rekordno niskih troškova zaduživanja i usporavanja ekonomije, ocenila su dvojica vodećih nemačkih ekonomista.\n"Dužnička kočnica je apsurdna i šteti Nemačkoj. To za saveznu vladu znači da nastavi sa beleženjem suficita i u ovim trenutno ekonomski teškim vremenima i sprečava je da realizuje dalja ulaganja s ciljem stabilizacije ekonomije i očuvanja radnih mesta", kaže u izjavi za Rojters Marsel Fračer, direktor ekonomskog instituta DIW.\nNemačka, kako je ukazao, ima ogromne i konstantne potrebe za ulaganjima u infrastrukturu, obrazovanje i inovacije, zbog čega, kako smatra, ne bi bilo pametno da ostane pri svom obećanju da neće ulaziti u nove dugove, čak i nakon što su prinosi na 30-godišnje nemačke obveznice postali negativni. To znači da investitori zapravo plaćaju nemačkoj državi premiju kako bi joj pozajmili novac na duži period.\n"Trenutna politika ide na štetu budućim generacijama jer nemačka država živi na svojim rezervama i šteti zemlji kao poslovnoj destinaciji," rekao je Fračer.\nDirektor ekonomskog instituta IW Mihael Heter pozvao je zvanični Berlin da uzme nove pozajmice i da stvori fond za javna ulaganja u vrednosti većoj od 100 milijardi evra.\n"Dužnička kočnica više nije efikasna jer su se okolnosti promenile. Država čak sada zarađuje novac kada uzima novi dug. Dakle, ako Berlin to ne uradi sada kako bi finansirao više javnih investicija, on će jednostavno biti na gubitku", dodao je on.\nHeter, takođe, tvrdi da je argument Berlina da sledeću generaciju ne bi trebalo opterećivati novim dugom, postao nevažeći u svetlu promenjenog okruženja finansiranja.\n"Ako sada ne investiramo, ne samo da ćemo opteretiti sadašnju generaciju, već ćemo i budućim generacijama ostaviti veće potrebe za ulaganjima", rekao je Heter.\nNovac u predloženom investicionom fondu trebalo bi da se koristi za izgradnju i popravku ulica i mostova, unapređenje javnog železničkog sistema i za širenje mobilnih usluga pete generacije (5G) širom države, dodao je on.\nMali u Skupštini o budžetu za 2019. i tome kako se godinama uvećavao javni dug\n"Primarni dileri" obaraju javni dug Srbije\nJezero Bubanj u Kragujevcu uskoro bi trebalo da postane mala gradska oaza, izletište, sa sadržajima za odmaranje i bavljenje sportom. Imaće pešačke i biciklističke staze, trim podlogu, rasvetu, igrališta za decu, rekreaciju odraslih i starih lica. Kako su ranije naveli iz Gradske uprave, radovi su vredni 1,35 miliona evra.\nBEOGRAD DOBIJA PONTONE NA SAVI I DUNAVU Lakše pristajanje brodova i jahti\nBeograd u narednom periodu ima u planu izgradnju dva pontona za pristajanje turističkih plovila. Kako je planirano u Sekretarijatu za privredu, jedan bi trebalo da se nalazi na Savi na lokaciji u Bloku 45, dok bi drugi bio na Dunavu u Vinči.\nCene nafte na svetskim tržištima porasle su prošle nedelje oko 6 odsto, što je posledica napada dronovima na najveće naftno postrojenje u Saudijskoj Arabiji, zbog čega je proizvodnja srezana za više od 5 miliona barela dnevno ili 5 odsto ukupne svetske proizvodnje. Na londonskom tržištu cena barela skočila je 6,7 odsto, na 64,30 dolara, dok je na američkom tržištu barel poskupio 5,9 odsto, na 58,10 dolara.


Tanjug 28. februara 2021. 12:52\nRAČA – Premijerka Ana Brnabić obišla je danas pogon za prikupljanje i plasman meda „Naš med“ u Rači i pozvala sve poljoprivredne proizvođače da se udruže na sličan način kao pčelari, koji su tako uspeli da lane ostvare rekordan izvoz meda u vrednosti od 15 miliona dolara i povećaju otkupnu cenu za 56 odsto bagremovog i čak za 241 odsto šumskog meda.\nBrnabićeva je istakla da bi to moglo da bude rešenje i za probleme malinara i kako država može da pomogne u tim situacijama.\n„Svi poljoprivredni proizvođači u Srbiji treba da pogledaju šta su uradili pčelari i da se ugledaju na ovaj primer, jer onda sami sebi obezbeđuju dodatnu sigurnost i ne zavise od nepoštenih i nelojalnih posrednika i sami plasiraju proizvod i nalaze put do svojih kupaca“, poručila je predsednica vlade.\nKaže da je u pitanju investicija ukupno vredna 1,6 miliona evra i da su sami pčelari njegovi većinski vlasnici, dok manjinski deo ima opština Rača.\nBrnabićeva je istakla da se taj projekat realizuje uz podršku Vlade Srbije.\nPremijerka je navela da su pčelari uspeli da otvore najzahtevnije evropsko tržište za izvoz srpskog meda.\n„Za samo osam meseci oni su preko svog pogona ‘Naš med’ za prikupljanje, pakovanje i plasman meda, uspeli bez posrednika da otvore najzahtevnije tržište EU. Ova burad idu za Italiju u utorak, kao drugi kontigent, a onda ide i treći i čtvrti. To je neverovatan uspeh“, naglasila je Brnabićeva.\nKaže da se sada pčelarima plaća avansno 90 odsto bez posrednika i da su zato uspeli toliko da podignu cenu meda.\n„Drago mi je da ćemo 2020. pamtiti ne samo po kovidu već i po istorijskom rekordu vednosti izvoza meda“, naglasila je Brnabićeva.\nIstakla je da to treba da znaju svi naši seljaci – šta je moguće uraditi kada se udružite i imate jasan plan i viziju.\nBrnabićeva ističe da su pčelari uspeli da plasiraju med i na tržište Saudijske Arabije i da očekuje otvaranje i drugih tržišta, uz podršku Vlade Srbije.\nDodaje da pčelari sada imaju sigurnost, predvidivost i transparetnost i znaju šta mogu da očekuju sutra.\nPoručila je da će pčelari i dalje imati podršku Vlade Srbije.\nNa pitanje novinara kako se sprovodi nacionalni plan za pomoć mladim poljoprivrednicima, Brnabićeva je rekla da to ide odlično i da oni mogu da dobiju oko 15.000 evra pomoći.\nNajavila je da će vlada insistirati na digitalizaciji poljoprivrede i da će Srbija imati i evropski centar izvrsnosti u digitalnoj poljoprivredi u Novom Sadu, kao i da očekuje da u narednih nekoliko nedelja polaganje kamena temeljca za Biosens institut kao evropski centar izvrsnosti digitalne poljoprivrede.\n„Poslednje tri godine smo imali sve bolje rezultate u poljoprivredi i svaka je bila bolja od desetogodišnjeg proseka. Ja ću s Nedimovićem (ministrom poljoprivrede) obići verovatno naredne nedelje radarski centar Bukulja za protivgradnu zaštitu, i tu smo završili kompletnu automatsku protivgradnu zaštitu. Modernizujemo dalje našu poljopirviredu“, rekla je premijerak.\nPredsednik Saveza pčelarskih organizacija Srbije Rodoljub Živadinović je zahvalio Ani Brnabić na velikoj podršci i istakao da je projekat „Naš med“ uspeo, kao i da je za osam meseci otkupljeno već 90 tona meda.\nDodaje da će već danas to biti 110 tona, a za neki dan 130 tona.\nŽivadinović je istakao da je veoma važno što je počeo sa tržišta da se povlači falsifikovan med, koji, kako je istakao „nije video pčelu“.\n„I u nekim vrtićima je utvrđeno da je bilo neispravnog meda. Evo danas, bagremov med iz prvog šlepra koji je otišao za Italiju plaća se pčelaru skoro 800 dinara, a med koji je ušao u vrtiće je išao za 270 dinara plus pdv“, naveo je on.\nPredsednik opštine Rača Nenad Savković je kazao da je ta opština imala u spoljno-trovinskoj razmeni suficit od 198 miliona evra i tako bila prva u regionu po tome, ispred Kragujevca.\n„Hvala premierki i drugim učesnicima u projektu ‘Naš med’. Čestitam svima“, poručio je Savković\nKuester: SRB znam kao zemlju Đokovića i tehnoloških startapa\nSeki za Tanjug: Srbiju smo odabrali zbog znanja i sigurnosti\nPopov: Zahtevi frilensera koji protestuju nepromišljeni\nProdaja zgrade banke procenjene na 1,8 milona evra\nVijesti: Milione za “Montenegro erlajns” pravdali reklamama\nDve fabrike za preradu otpadnih voda, investicija 40 mil…\nKurs dinara prema evru u ponedeljak 117,5666\nLasta još više uzletela na Berzi, rast 68% za tri dana


Ministar finansija i trezora BiH na današnjoj pres-konferenciji\nO dopisu ministra vanjskih poslova saznao iz medija\nČlan Izvršnog obavještajnog odbora Vjekoslav Bevanda izjavio je danas da se ovo tijelo neće izjašnjavati o dopisu koji je ministar vanjskih poslova BiH Igor Crnadak uputio 24. avgusta povodom uskraćivanja prava na ulazak u BiH državljaninu Ruske Federacije Zaharu Prilepinu.\n-\tNećemo se izjašnjavati jer to nije nadležnost Izvršnog obavještajnog odbora i ono što je ministar Crnadak u petak, 24. avgusta, poslije podne u medijima najavio da je zatražio od ovog odbora je pogrešna adresa i pogrešna tema. Zakonom je definirano ko odgovara za rad Obavještajno-sigurnosne agencije (OSA) i ko nadzire rad ove agencije - rekao je Bevanda novinarima u Sarajevu.\nOn je naglasio da je iz medija saznao o tome prije nego što je stigao dopis Crnatka u ponedjeljak, 27. avgusta, napominjući da Odbor nema nikakve nadležnosti o tom pitanju.\n-\tOdbor je čisto savjetodavni organ. Rad OBA nadgleda predsjedavajući Vijeća ministara. Normalno je da u svom radu uvažava stavove Vijeća ministara i Odbora - rekao je Bevanda, koji je i zamjenik predsjedavajućeg Vijeća ministara.\nOn je napomenuo da je zakonom propisano i da postoji poseban sporazum između OSA-e i Ministarstva vanjskih poslova BiH kojim je definirano da ovo ministarstvo ili ministar može tražiti svaku sigurnosno interesantnu informaciju.\n-\tNadam se da će se Crnadak, ukoliko želi doćo do informacije, obratiti na prave adrese i dobiti odgovor - dodao je Bevanda.\nIz Ministarstva vanjskih poslova BiH ranije je saopćeno da je Crnadak 24. avgusta u dopisu zatražio od Izvršnog obavještajnog odbora dostavljanje svih raspoloživih informacija u vezi s postupkom donošenja odluke o uskraćivanju prava na ulazak u BiH Zaharu Prilepinu, kao i informaciju o usklađenosti ove odluke s važećim zakonodavstvom BiH.\nPredsjednik Vijeća ministara Denis Zvizdić izjavio je da nije odgovoran za zabranu ulaska ruskom piscu Zaharu Pripepinu u BiH i nije želio saopćiti razloge zbog kojih je OSA donijela takvu naredbu.\n-\tNama u Izvršnom obavještajnom odboru OSA-e, koji čine ministri Mirko Šarović, Vjekoslav Bevanda i ja, nije jasno zbog čega je ministar vanjskih poslova Igor Crnadak nama poslao upit u vezi sa zabranom ulaska Prilepinu u BiH - rekao je Zvizdić novinarima.\nU Ambasadi Ruske Federacije u BiH Srni je danas rečeno da su u kontaktu s nadležnim institucijama u BiH, ali da do sada nisu dobili nikakvu zvaničnu informaciju koja bi se odnosila na razloge zabrane ulaska Prilepina u BiH.\nRuskom piscu Prilepinu u četvrtak, 23. avgusta, zabranjen je ulazak u BiH iz sigurnosnih razloga.\nU obrazloženju rješenja o zabrani ulaska u BiH ruskom piscu, koje je u posjedu Srne, navodi se da njegovo prisustvo na teritoriju BiH "predstavlja prijetnju sigurnosti BiH, javnom poretku ili međunarodnim odnosima BiH". Ovu naredbu donijela je OSA 26. marta.\nRuski pisac trebao je učestvovati na književnoj večeri u Narodnoj i univerzitetskoj biblioteci Republike Srpske u Banjoj Luci.


Radio BIR - Ibadet\n141. Ibadet-veza sa Stvoriteljem: “Centar za dijalog - Vesatijja: U službi srednjeg islamskog puta”\nNed 27 Jan, 2019\t Objavljeno u Najave\nDragi slušaoci, u ponedjeljak 28. januara 2019. godine možete pratiti petnaestu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n140. Ibadet-veza sa Stvoriteljem: “Islamska tradicija Bošnjaka - Temelj za bolju budućnost”\nNed 20 Jan, 2019\t Objavljeno u Najave\nDragi slušaoci, u ponedjeljak 21. januara 2019. godine možete pratiti četrnaestu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n139. Ibadet-veza sa Stvoriteljem: „482. godišnjica rada Gazi Husrev-begove biblioteke u Sarajevu - Blago koje traje“\nSub 12 Jan, 2019\t Objavljeno u Najave\nDragi slušaoci, u ponedjeljak 14. januara 2019. godine možete pratiti trinaestu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n138. Ibadet-veza sa Stvoriteljem: “Knjiga u životu muslimana”\nNed 6 Jan, 2019\t Objavljeno u Najave\nDragi slušaoci, u ponedjeljak 07. januara 2019. godine možete pratiti dvanaestu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n137. Ibadet-veza sa Stvoriteljem: “Obrazovanjem i odgojem do uspjeha Islamske zajednice i bh. društva”\nSub 29 Dec, 2018\t Objavljeno u Najave\nDragi slušaoci, u ponedjeljak 31. decembra 2018. godine možete pratiti jedanaestu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n136. Ibadet-veza sa Stvoriteljem: “Značaj kulture u životu Islamske zajednice u BiH”\nNed 23 Dec, 2018\t Objavljeno u Najave\nDragi slušaoci, u ponedjeljak 24. decembra 2018. godine možete pratiti desetu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n135. Ibadet-veza sa Stvoriteljem: “Vjeronauka - izgrađivanje moralno etičkih vrijednosti u životu mladih”\nNed 16 Dec, 2018\t Objavljeno u Najave\nDragi slušaoci, u ponedjeljak 17. decembra 2018. godine možete pratiti devetu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n134. Ibadet-veza sa Stvoriteljem: “Putem nauke i obrazovanja”\nNed 9 Dec, 2018\t Objavljeno u Najave\nDragi slušaoci, u ponedjeljak 10. decembra 2018. godine možete pratiti osmu emisiju četvrte sezone koju realiziramo tretirajući brojne zanimljive teme i stručne poslove iz područja vjerskog, obrazovnog, naučnog i istraživačkog života Islamske zajednice u BiH.\n133. Ibadet-veza sa Stvoriteljem: “Brak i porodica kao temelji čovječanstva”\nNed 18 Nov, 2018\t Objavljeno u Najave\nDragi slušaoci, u ponedjeljak 19. novembra 2018. godine možete pratiti sedmu emisiju četvrte sezone koju realiziramo u saradnji sa Upravom za vjerske poslove Rijaseta IZ-e u BiH, tretirajući brojne zanimljive teme i stručne poslove Rijaseta iz područja vjerskog života Islamske zajednice.\n132. Ibadet-veza sa Stvoriteljem: “Hutba i vaz kao forme vjerskog komuniciranja”\nNed 11 Nov, 2018\t Objavljeno u Najave\nDragi slušaoci, u ponedjeljak 12. novembra 2018. godine možete pratiti šestu emisiju četvrte sezone koju realiziramo u saradnji sa Upravom za vjerske poslove Rijaseta IZ-e u BiH, tretirajući brojne zanimljive teme i stručne poslove Rijaseta iz područja vjerskog života Islamske zajednice.\nStranica 4 od 15


Obeležavanje međunarodog dana džeza u Čaurnici (VIDEO) - Ritam Grada - vesti Kragujevac\nNaslovna Kultura Obeležavanje međunarodog dana džeza u Čaurnici (VIDEO)\nObeležavanje međunarodog dana džeza u Čaurnici (VIDEO)\nNa svom tridesetšestom zasedanju, UNESKO je pre nekoliko godina 30. april proglasio za međunarodni dan džeza. Od tada, širom sveta, ljubitelji ove vrste muzike obeležavaju ovaj dan. Tako će ove godine biti i u Kragujevcu gde će udruženje MATDE u saradnji sa Studentskim kulturnim centrom i pedagoškom ustanovom „Nada Naumović“, a u okviru projekta Društveno – kulturnog centra Kragujevca (DKCK), nizom manifestacija obeležiti ovaj dan.\nOno što je najavljeno za dnevni deo programa 30. aprila je najpre dečija predstava „džez mališanima“ koja će se između 11 i 12 časova održati u predškolskoj ustanovi „Crvenkapa“. Potom, od 14 do 18 časova, poštovaoci ove muzike imaće priliku da učestvuju na bazaru gramofonskih ploča u Čaurnici, dok će se u Kutiji šibica Studentskog kulturnog centra, sa početkom u 17 časova, održati projekcija filma „Dama peva Bluz“ (Lady Sings the Blues).\nU večernjem delu programa, od 20 časova, Kragujevčani će moći da uživaju u dobroj muzici u prostoru Čaurnice gde će samo za njih svirati: KG JAZZ ALL STARS, TI, FAFA I JA i FISH IN OIL.\nZa one koji žele više informacija o samom projektu Društveno – kulturnog centra Kragujevca (DKCK), aktivisti MATDE-a priredili su i šesnaestominutni video klip koji Ritam Grada ovom prilikom premijerno prikazuje.\nPrethodni članakAIESEC i DHL u akciji „Pronađi poštara u svom gradu“\nSledeći članakUhapšen odbornik koji je tražio novac da zaposli sina poznanice


Uhapšeno osam policijskih službenika zbog zloupotrebe položaja | Beogradske vesti\nUhapšeno osam policijskih službenika zbog zloupotrebe položaja\nMinistarstvo unutrašnjih poslova Vlade Republike Srbije saopštilo je da su pripadnici Sektora unutrašnje kontrole, u tri odvojene akcije, uhapsili osam policijskih službenika, dok su protiv četvoro podnete krivične prijave u redovnom postupku.\nU saradnji sa Posebnim odeljenjem za suzbijanje korupcije Višeg javnog tužilaštva u Nišu, policijski službenici Službe unutrašnje kontrole uhapsili su policajca A. S. (1973) iz Bojnika zbog postojanja osnovane sumnje da je izvršio produženo krivično delo zloupotreba službenog položaja.\nOn se tereti da je muškarcu i ženi iz Bojnika, za koje je postojao osnov sumnje da se bave nedozvoljenom trgovinom rezanog duvana, otkrio podatke iz operativnih izveštaja da će biti izvršen pretres njihovih kuća kako bi na vreme sklonili rezani duvan da ga policija ne bi pronašla.\nU drugoj akciji, uhapšeni su policijski službenici Policijske uprave u Kruševcu D. S. (1966), G. M. (1970), D. S. (1970), Z. E. (1971) i N. Z. (1988), svi iz Ćićevca, kao i M. M. (1986) iz Kruševca i S. M. (1975) iz Kline.\nOsnovano se sumnja da su, od 31. oktobra do 14. novembra ove godine, prilikom obavljanja patrolne delatnosti i kontrole saobraćaja na teritoriji opštine Ćićevac, od lica koja su zatekli u izvršenju saobraćajnog prekršaja ili drugog nezakonitog postupanja zahtevali i primali novac kako ne bi izvršili službenu radnju u okviru svog službenog ovlašćenja.\nTakođe, zbog postojanja osnovane sumnje da su izvršili krivično delo davanje mita, uhapšeni su građani S. S. (1981) iz Beograda i M. M. (1997) iz Kraljeva.\nPolicijski službenici Sektora unutrašnje kontrole podneli su krivične prijave protiv dvoje pripadnika Ministarstva unutrašnjih poslova iz Obrenovca zbog postojanja osnovane sumnje da su izvršili krivično delo zloupotreba službenog položaja.\nTakođe, protiv tridesetčetvorogodišnjeg policajca iz Obrenovca podneta je krivična prijava zbog postojanja osnova sumnje da je izvršio krivično delo posluga.\nOn se, kako se sumnja, u periodu od 25. maja do 22. avgusta ove godine, neovlašćeno poslužio mobilnim telefonom marke „samsung“ koji je, kao predmet krivičnog dela, privremeno oduzet od osumnjičenog.\nKrivična prijava podneta je i protiv četrdesetšestogodišnje policijske službenice zbog postojanja osnovane sumnje da je izvršila krivično delo prevara.\nSumnja se da je ona dovela u zabludu oštećenu da joj preko poznaničkih veza može omogućiti upis na Kriminalističko-policijski univerzitet u Beogradu, na osnovu čega joj je oštećena u više navrata davala novac koji je osumnjičena od nje zahtevala, navodi se u saopštenju.\nArno Gujon imenovan za v. d. direktora Uprave za saradnju s dijasporom i Srbima u regionu\nPrevious post:U Beogradu uhapšen Marokanac osumnjičen za ubistvo u Sarajevu\nNext post:Arno Gujon imenovan za v. d. direktora Uprave za saradnju s dijasporom i Srbima u regionu


Ne davimo Beograd: SNS prodaje simbole Beograda, 2022. ćemo videti njihov kraj | Hronika\nVUČIĆ NA INSTAGRAMU: ZA NEKOLIKO SATI PUTUJEM U PODGORICU,PRISUSTVOVAĆU SAHRANI MITROPOLITA CRNOGORSKO - PRIMORSKOG AMFILOHIJA\nFIRENCA: SUKOBILI SE PRIPADNICI POLICIJE I DEMONSTRANTI PROTIV VLADINIH MERA ZA SUZBIJANjE EPIDEMIJE, POLICIJA UPOTREBILA SUZAVAC\nPAŠINjAN POZVAO RUSIJU DA OBEZBEDI VOJNU POMOĆ U NAGORNO-KARABAHU; ZVANIČNA MOSKVA: RUSIJA ĆE PRUŽITI JEREVANU SVU NEOPHODNU POMOĆ AKO SE SUKOBI PRENESU DIREKTNO NA TERITORIJU JERMENIJE\nPočetna strana > Hronika > Ne davimo Beograd: SNS prodaje simbole Beograda, 2022. ćemo videti njihov kraj\nDobrica Veselinović iz inicijative Ne davimo Beograd ocenio je u izjavi za N1 da prodaja Sava centa i Beograđanke nije samo prodaja poslovnog prostora, već i vrednosti koja se ne može izmeriti novcem, budući da je reč o simbolima prestonice. Najavio je i da će Ne davimo Beograd od jeseni krenuti u snažniju kampanju za izbore u Beogradu 2022. na kojima će, kako je uveren, Srpska napredna stranka doživeti poraz.\nVeselinović je u Danu uživo N1 rekao kako se nedomaćinskim upravljanjem i višegodišnjim zanemarivanjem, obara tržišna vrednost gradskih simbola, poput Beograđanke ili Sava centra, da bi im cena na kraju toliko pala, da se praktično nekome dodeljuju "za džabe".\n"Mislimo da će se ovim načiniti velika šteta gradu, i građankama i građanima. Meni se čini da bismo morali da uvažimo jednu dodatnu varijablu, a to je šta je to što u tim prostorima nastaje. Mislim da bi to bila jedna značajna stvar koja bi morala da se uzme u razmatranje. U Sava centru je nastao Pokret nesvrstanih, kako se to vrednuje? Nije tržište jedina stvar koju moramo da uzmemo u obzir", kazao je sagovornik N1.\nZato smatra da je nužno da grad uloži novac u rekonstrukciju Sava centra, kako bi taj objkekat ostao javni prostor u svom punom kapacitetu. Drugačije upravljanje može da doprinese da taj prostor ostane takav kakav je, uveren je Veselinović i podseća da su našoj zemlji danas na raspolaganju grantovi EU za energetsku efikasnost iz kojih bi obnova mogla da se finansira.\nStoga će inicijativa Ne davimo Beograd nastaviti da radi sa građanima na terenu kako bi ih informisala o štetnosti prodaje Beograđanke i Sava centra, kao što su radili i u slučaju Košutnjaka gde su, podsetio je Veselinović, sakupili više od 80.000 potpisa i podneli više od 7.000 primbedbi na plan kojim je predviđena seča 19 hektara šume zbog izgradnje stambeno-poslovnog kompleksa.\nPritisak javnosti, ukoliko je dovoljno gud i posvećen, može dati rezultat, mišljenja je Veselinović i podseća na građanske inicijative koje su uspele da se izbore za povratak trolejbuske linije 28 ili odbranu zelene površine na Banovom brdu.\n"Tako da mislim da nam predstoji talas malo većeg optimizma, i veće politizacije tih borbi u smislu povezivanja različitih inicijativa, pravljenja zajedničkog fronta koji će morati da izađe na izbore 2022, kada ćemo videti kraj ove vlasti u Beogradu", uveren je on.\nIpak, inicijativa Ne davimo Beograd neće se naći na zajedničkoj izbornoj listi Udružene opozicije Srbije, jer prema Veselinovićevim rečima, to je pokušaj da se zbirni efekat desi negde gde ga nema\n"Mislimo da jedna udružena lista nije najbolji način za borbu, pogotovo na beogradskim izborima. Sa opozicionim akterima od početka sarađujemo na tri stvari - borbi za slobodne medije, za poštene izbore, i protiv nasilja nad političkim neistomišljenicima. Ostajemo otvoreni za sve što će doprineri da se režim SNS-a smeni, naročito u Beogradu, ali govorimo da je za rezultat najbolje da se te stvari odvoje, da postoje dve kolone koje će privući i apstinente, i ponuditi možda drugačije vizije kako naš grad može da izgleda", objasnio je sagovornik N1.\nRekao je i da je inicijativa Ne davimo Beograd već u pripremama za izbore 2022. i da će od jeseni krenuti u snažniju kampanju, a istovremeno nastaviti sa jačanjem svoje organizacije. Istakao je da su građani Beograda masovnim neizlaskom na parlamentarne izbore 21. juna, rekli šta misle o situaciji u zemlji i gradu.\n:\tVučić na instagramu: Za nekoliko sati putujem u Podgoricu,prisustvovaću sahrani Mitropolita crnogorsko - primorskog Amfilohija\n:\tOd ponedeljka u Nemačkoj drastične mere, svi događaji koji služe zabavi ili razonodi biće zabranjeni; Građani optužuju Merkel za "korona-diktaturu"\n:\tNica: Privedena još jedna osoba zbog sumnje da je povezana sa napadom u kojem je ženi ispred katedrale odsečena glava\n:\tFirenca: Sukobili se pripadnici policije i demonstranti protiv vladinih mera za suzbijanje epidemije, policija upotrebila suzavac\n:\tPašinjan pozvao Rusiju da obezbedi vojnu pomoć u Nagorno-Karabahu; Zvanična Moskva: Rusija će pružiti Jerevanu svu neophodnu pomoć ako se sukobi prenesu direktno na teritoriju Jermenije


Institucinalna podrška i ženska solidarnost za unapređenje rodne ravnopravnosti | Radio Kosovska Mitrovica\nInstitucinalna podrška i ženska solidarnost za unapređenje rodne ravnopravnosti\n23. January, 2019 17:14 |\nNVO „Žensko pravo“ organizovala je danas završnu konferenciju na temu „Žene kao ključni faktor za društvene promene“ u okviru projektra „Unapređenje učešća žena na severu Kosova“.\nPanelisti su govorili o položaju žena u društvu, stepenu zaživljavanja primene Zakona o rodnoj ravnipravnosti, o slici žene koju mediji plasiraju kao i o položaju žena iz manjinskih zajednica i u ruralnim područjima.\nO datim temama izlaganja su imali direktorica NVO „Žensko pravo“ Ružica Simić, sociološkinja Durata Prokši, načelnica opštinske uprave u Zubinom Potoku Radmila Kapetanović, Dijana Mitić iz NVO „Nova društvena inicijativa“ i socijalna radnica i odbornica u SO Z. Potok Milica Rakić.\nPanelisti su izneli mišljenja da je najveći kočničar u procesu potpunije primene zakonskog slova o rodnoj ravnopravnosti nedostatak institucionalne podrške, odsustvo ženske solidarnosti ali i nedovoljna agilnost samih žena u borbi za njihova prava, posebno kada su u pitanju žene koje su donekle ostvarile uspešan politički angažman i važna su karika u mehanizmu odlučivanja.\nTakođe, naglašena je odgovornost koju same žene imaju kada je u pitanju tretman koji uživaju u današnjim medijima a čiji je rad ocenjen kao nekvalitetan i senzacionalistički.\nKada je u pitanju položaj žena u manjinskim zajednicama kao i na selu, situacija je kako panelisti ocenjuju „ bolja nego što je bila čak i u nedavnoj prošlosti, ali i dalje daleko od idealnog“. U oba slučaja, istaknut je retrogradni uticaj koji ima kulturološki milje po kom je žena u podređenom položaju kada je reč o ekonomskom a posebno političkom ostvarenju.\nNaročita pažnja skrenuta je na važnost institucinalne i finansijske podrške organizacijama koje se bave zaštitom ženskih prava i pomoći žrtvama nasilja na području severnog Kosova.\nProjekat „Unapređenje učešća žena na severu Kosova“ realizovan je uz podršku Ambasade SAD-a u Prištini.


Unikatne zidne obloge od mahovine - Moj Enterijer – Kupatila, Nameštaj, Kuhinje, Garniture...\nKompanija Nordgrona predstavila je Convex And Seamless kolekciju veoma upečatljivih zidnih dekoracija od potpuno prirodnih materijala.\nŽivi zidovi su veoma popularni poslednjih godina, mogu biti viđeni gotovo svuda i dodaju šik elemente bilo kom prostoru. Ukoliko ne možete sebi priuštiti viseći vrt ili kreirati živi zid, tu su sukulenti ili ostale izdržljive biljke koje mogu biti lako održavane, čak i onda kada nemaju dovoljno svetla i vode, onda je ova solucija kao stvorena za vas.\nKreirane od mahovine, Convex and Seamless kolekcije kompanije Nordgröna sastoje se od netoksičnih materijala, što ih čini ekološki ispravnim opcijama za enterijere. Dizajneri su radili na istraživanju u Lund Univerzitetu kako bi osigurali da ova sve linije iz ove kolekcije poseduju izvrsne karakteristike zvučne izolacije.\nSvaki komad ovog funkcionalnog, živog dekora takođe predstavlja pročišćivač vazduha, hipoalergenski materijal otporan na otvoren plamen. Ove i još neke izvanredne karakteristike čine Convex And Seamless izvanrednim dodatkom kućnom ambijentu.\nRučno kreiran u proizvodnoj fabrici kompanije Nordgröna u Švedskoj, upotrebom mahovine skupljene u šumama Severne Švedske i Norveške, svaki komad je stabilizovan tako da mu nije potrebna direktna sunčeva svetlost kako bi opstao. Oni dolaze u različitim i veoma lepim bojama, ali i različitih oblika između kojih možete izabrati takođe. Convex and Seamless prirodnih zidnih obloga predstavlja savršenu ideju uz čiju pomoć možete uključiti raznobojne i dopadljive elemente dekora sa dodirom prirode.\nSvaki element kolekcije gotovo je nemoguće zapaliti, a poseduju izvrsne izolacione karakteristike takođe, dok veoma lako mogu izdržati intenzivnu izloženost sunčevim zracima. Osim što izgledaju veoma lepo i moderno, ove zidne obloge kreirane su na originalan način, ne zahtevaju bilo kakvo održavanje i idealne su za kreiranje akcentnih zidova. Dodajte ovim unikatnim dekorom potpuno prirodan osećaj svom kućnom dekoru i uživajte u svim karakteristikama koje njegovi paneli pružaju.\nPROČITAJTE SLEDEĆI TEKST: Neobični držači za knjige


Putovanje u bočici - Marie Claire\nPutovanje u bočici\nIzaberite svoju avanturu i u trenutku otputujte u dugo željene predele i gradove…\nKao što verovatno vrlo dobro znate, miris je jako moćna stvar, koja vas u sekundi može povesti u putovanje kroz vreme, do dalekih krajeva sveta, do uspomena koje nikada ne želite da zaboravite i topline koju one sa sobom donose.\nZa miris, naučnici kažu da ima najsnažniji hemijski uticaj na naše telo, da nas leči i hrani nam dušu i um, navodeći nas da maštamo, mislimo o lepim stvarima i pronađemo svetlost na kraju tunela, čak i onda kada ona naizgled ne postoji.\nVaš omiljeni parfem je verovatno kombinacija svega onoga što volite, svega magičnog i snažnog što vas pokreće i navodi da budete bolji, idete napred i nastavite da osvajate svet, posle svih uspona i padova, na svoj sopstveni način.\nJedan parfem će mirisati sasvim drugačije na dve različite osobe, zbog hemije njihovih tela, feromona i svega onoga što nas sačinjava osobama kakvim jesmo.\nUkoliko sebe smatrate kosmopolitom, građaninom sveta, ljubiteljem putovanja i upoznavanja svega što naša planeta može da vam ponudi, predlažemo vam da prelistate našu galeriju, izaberete svoju avanturu i u sekundi otputujete negde daleko, iako ste verovatno u svojoj kancelariji:


CIRSD predstavio knjigu Dejvida Lemptona - CIRSD\nHome > Vesti > CIRSD predstavio knjigu Dejvida Lemptona\nCentar za međunarodnu saradnju i održivi razvoj (CIRSD) predstavio je svoje najnovije izdanje na srpskom jeziku, izuzetnu knjigu profesora Dejvida Lemptona pod nazivom „Slediti lidera – rukovođenje Kinom od Deng Sjaopinga do Si Đipinga“.\nLempton je profesor na Univerzitetu Džons Hopkins u Vašingtonu i jedan je od vodećih svetskih stručnjaka za kinesku politiku. Prema nedavnom istraživanju kineskog Univerziteta za spoljnu politiku, kineski politikolozi smatraju Lemptona za najboljeg poznavaoca Kine, a on ima i počasni doktorat Instituta za dalekoistočne studije Ruske akademije nauka.\nKnjiga je zasnovana na 558 razgovora koje je Lempton imao sa kineskim političarima.\nNa promociji u Beogradu, pored autora, govorili su i dekan Fakulteta političkih nauka Beogradskog univerziteta profesor Dragan Simić, dr Jovan Čavoški sa Instituta za noviju istoriju Srbije, kao i predsednik CIRSD-a Vuk Jeremić.\nU uvodnom izlaganju Jeremić je predstavio autora i istakao da je logičnije govoriti o "povratku Kine" na prvu liniju međunarodne scene, nego o "usponu Kine", kako se najčešće navodi u aktuelnoj štampi i studijama. On je, takođe, naglasio činjenicu da Kina ne predstavlja samo državu u modernom smislu tog pojma, već čitavu civilizaciju koja traje hiljadama godina u raznim pojavnim formama. Jeremić je naveo da je Lempton od 1971. u kontaktu sa kineskim vođstvom, upoređujući to iskustvo s iskustvom nekadašnjeg državnog sekretara SAD Henrija Kisindžera.\nProfesor Simić je istakao da se radi o kapitalnoj knjizi za razumevanje savremene Kine i naročito, američko-kineskih odnosa, istakavši da je profesor Lempton najpriznatiji "zapadni" poznavalac moderne istorije Kine.\nDr Čavoški je kao posebnu naglasio činjenicu da se knjiga sastoji od velikog broja intervjua i razgovora sa istaknutim pojedincima u kineskom društvu, kao i činjenicu da je bazirana na tradicionalnom i proverenom metodu istraživanja društava i država kroz analizu njihovih lidera.\nU nastavku događaja, Jeremić i Lempton su razgovarali o specifičnostima kineskog sistema, njegovoj strukturi i ulozi lidera u takvom sistemu. Jeremić i Lampton su istakli ugrađeni meritokratski princip, koje se često previđa gledajući sa strane, u sve tri grane sistema u Kini, konkretno u partiji, administraciji i vojnoj organizaciji. Autor je pohvalio institucionalnu memoriju u kineskom političkom sistemu, sistem regrutacije i trening kadrova u njemu, kao i tradicionalno dobru pripremu za međunarodne pregovore u svim oblastima.\nRazgovaralo se i o stanju kineske ekonomije, konkretno o tome šta “nova normalnost” u ekonomskoj sferi znači za Kinu i za svet. Lampton je objasnio da će kineska ekonomija prolaziti kroz češće turbulencije i periode povećane nestabilnosti, ali da će zadržati stope rasta na kojima će joj ostatak sveta i dalje zavideti. “Kina trenutno beleži sporiji rast, jer radi sistemski dobre stvari, a ne zbog nekih svojih grešaka”, podvukao je autor knjige.\nDeo razgovora posvećen je ulozi Kine u savremenom multipolarnom svetu.\nLampton je istakao da je Kina zadobila prominentnost u međunarodnim odnosima ranije nego što je i sama očekivala, tako da je zadatak aktuelnog kineskog lidera Si Đinpinga složeniji nego što je to bio slučaj sa njegovim prethodnicima.\nPredsednik CIRSD-a je podvukao veliku ambiciju i pozitivnu intenciju inicijative "jedan pojas, jedan put - Novi put svile", kao i njen potencijalni značaj u globalnim razmerama. Ukazao je na relevantnost ovog programa i za jugoistočnu Evropu.\nProfesor Lempton je objasnio da se radi o konceptu zasnovanom na fizičkom umrežavanju Evroazije, kopnenim i morskim putevima, koji se sastoji iz hiljada pojedinačnih investicija, gde Kina predstavlja glavni motor ovog globalnog razvojnog projekta.\nRazgovarano je i o značaju osnivanja Azijske banke za finansiranje infrastrukture. Jeremić je konstatovao da je ova banka danas realnost i deo globalne finansijske ponude i tom prilikom zamolio profesora Lemptona da objasni pogled iz Amerike na ovaj projekat. Lempton je istakao ogromnu potrebu Azije za finansiranje infrastrukture i izneo uverenje da izostanak SAD iz ove inicijative predstavlja propuštenu priliku za unapređenje saradnje dve vodeće svetske ekonomije.\n“Potrebno je graditi sisteme koji će uključivati i SAD i Kinu, a ne one koji će ih međusobno isključivati”, izjavio je autor.\nJeremić se osvrnuo i na skorašnje približavanje Kine i Rusije, prouzrokovano delimično i usled “Novog hladnog rata”, kao i na odnose između Kine i Indije.\nBez obzira na neke nove okolnosti, “odnos Kine i SAD danas predstavlja najvažniji bilateralni odnos u međunarodnim odnosima”, dodao je predsednik CIRSD-a.\n"Aktuelni i budući predsednici SAD i Kine imaju istorijsku obavezu da ispune odnos između dve ključne zemlje sadržinom koja će istinski i dugoročno odgovarati obema stranama", zaključio je profesor Lempton.\nPromociji je prisustvovao veliki broj predstavnika diplomatskog kora, profesora i studenata Beogradskog univerziteta, novinari iz raznih medija, kao i predstavnici političkog i javnog života.


sever - Sputnjik Srbija\n03:17 21 April 2021\nOtvorena biračka mesta na severu Kosova, pojačano prisustvo policije\nSrpski član CIK-a Stevan Veselinovića rekao je da su jutros otvorena sva biračka mesta u četiri opštine na severu Kosova, gde se održavaju izbori za gradonačelnike.\nPredsednik privremenih prištinskih institucija Hašim Tači, najavio je danas da će izbori za gradonačenike četiri opštine severne Mitrovice biti održani 19. maja.\nBivši komandant KBS-a: Kosovska vojska ima pravo da deluje i na severu\nBivši komandant Kosovskih bezbednosnih snaga (KBS) Kadri Kastrati tvrdi da je „zadatak broj jedan koji vojska ima zaštita granica Kosova“ i da „na zahtev kosovskih institucija, predsednika, vlade ili skupštine, vojska ima pravo da deluje i na severu“.\nMirno na severu Kosova (foto)\nKosovska policija za region Sever saopštila je da je u tom delu Kosova mirno.\nMože li u stolovanju Vlade Srbije u Nišu, nesvakidašnjem potezu premijera Vučića, lokalna samouprava da nađe podstrek? Očigledno je da su građani uglavnom zadovoljni, jer su osetili neku vrstu pažnje, ali od pažnje se ne živi.\nSrbi na severu Kosova na najmasovnijem protestu do sada zbog „Trepče“. Na vanrednoj sednici srpskih opština Prištini je poručeno da će sve odluke u vezi sa ovim kombinatom biti ništavne.\nStvarna vrednost Trepče ogleda se u njenim rudnim rezervama i u eksploatacionim pravima, dok nominalna vrednost nekih njenih osnovnih sredstava sa opremom, prema nekim procenama, iznosi oko 300 miliona evra.\nTurska nastavlja da bombarduje sever Sirije\nTurska avijacija bombardovala je položaje terorističke organizacije DAEŠ na severu Sirije, saopštio je „Rojters“ pozivajući se na izvore iz turskog Generalštaba.\nNema lekova u državnim apotekama na severu Kosova\nU državnim apotekama na severu Kosova primetna je ovih dana nestašica lekova, pa su građani prinuđeni da ih kupuju u privatnim apotekama, ili na recept nabavljaju u centralnoj Srbiji.\nVojna vežba sa jelenima i psima (video)\nOdred ruske vojske arktičke mornaričke brigade sproveo je vojnu vežbu na sankama uz pomoć jelena i pasa.\nIspunjena želja: Albanci grade džamiju na severu KiM (video)\nStanovnici Suvog dola su dobrovoljno sakupili novac za izgradnju džamije u ovom delu Severne Mitrovice, javio je „Kosovo Sever portal“.


Da li mogu školarinu da platim na rate?, Sveti Arhangel Novi Sad\nU periodu kada mnogi stanovnici naše zemlje iz različitih razloga imaju poteškoća sa plaćanjem brojnih obaveza, da li zato što im plata kasni ili zato što prvo moraju da ispoštuju sve one obaveze koje imaju prema državi, te plate račune za stanovanje, a zainteresovani su da pohađaju jedan od programa obrazovanja koje srednja škola Sveti Arhangel, Novi Sad ima u ponudi, svakako očekujemo i da se pitaju da li mogu školarinu da plate na rate.\nPre nego što pružimo odgovor na to pitanje, imamo obavezu da istaknemo nepobitnu činjenicu vezano za princip rada ove obrazovne institucije, a koja se odnosi na podatak da naša škola iz dana u dan nastoji da usluge za koje je specijalizovana i ovlašćena usavršava, te da neprekidno teži i da svakom pojedinačnom kanadidatu izađe u susret i to kako onom ko je zainteresovan da se za neko zanimanje prekvalifikuje, odnosno dokvalifikuje, tako isto i onome ko ima potrebu da pristupi ili uporednom ili vanrednom školovanju u okviru naše institucije. Svi koji su za bilo koji vid edukacije od ponuđenih zainteresovani bi trebalo da budu potpuno sigurni da će u našoj novosadskoj školi pronaći najbolju ponudu i to ne samo u smislu kvaliteta nastave, nego i uslova plaćanja.\nKoja plaćanja moraju da izvrše kandidati?\nPrilikom prijavljivanja, to jest upisivanja za željeni tip edukacije u okviru konkretnog obrazovnog profila, svaki kandidat pojedinačno će od strane ovlašćenog lica ove obrazovne institucije da dobije sve potrebne informacije koje se odnose na njegove finansijske obaveze prema našoj školi.\nOsnovna obaveza koju svako od njih ima jeste plaćanje školarine i polaganja svakog pojedinačnog ispita, što su dve potpuno odvojene stavke.\nVisina školarine se definiše na godišnjem nivou, dok se nadoknada za polahanje ispita plaća u tačno određenom roku, a o čemu svaki pojedinačni prijavljeni kandidat dobija jasne informacije od strane koordinatora za nastavu naše škole.\nPosebno ističemo da su konsultacije sa profesorima praktično potpuno besplatne, to jest da su uračunate u cenu godišnje školarine. A to se odnosi i na online konsultacije sa nadležnim profesorom, ali i na one koje se organizuju u prostorijama naše škole. Svakako će kandidat na vreme biti obavešten o terminima za organizaciju konsultacija, odnosno za princip po kome se one sprovode preko intereneta, a ukoliko je za taj način komunikacije zainteresovan.\nNakon svega pomenutog bi trebalo da se odgovor na pitanje da li mogu školarinu da platim na rate, praktično sam nametne. Srednja škola Sveti Arhangel, Novi Sad će u dogovoru sa svakim pojedinačnim kandidatom već u trenutku upisa da precizira detalje koji se odnose na plaćanje godišnje školarine na rate. Svakako je prvo potrebno da kandidat naglasi da je zainteresovan za takav vid plaćanja, a zatim će sa ovlašćenim licem ove institucije da definiše detalje plaćanja, odnosno dogovoriće se na koliko rata će biti podeljen konkretni iznos i do kog datuma u mesecu će imati obavezu da ga plati.\nŠto se tiče plaćanja nadoknade za polaganje ispita, tu je precizno određeno da je svaki kandidat u obavezi da maksimalno poštuje pravila koja su navedena od strane ovlašćenih lica naše škole u ovom gradu. Tačnije, svaki pojedinačni kandidat ima obavezu da do 05. u određenom mesecu izvrši plaćanje ove nadoknade na za to predviđen način, a tako zapravo on i vrši prijavu za polaganje željenog ispita.\nDa bismo vam dodatno pojasnili koliko je potrebno da izdvojite novca za polaganje ispita, moramo pomenuti da se princip organizovanja kako vanredne i uporedne nastave, tako i dokvalifikacije, te prekvalifikacije svakako razlikuje, tako da će i ukupna novčana sredstva zavisiti od izbora svakoga pojedinačno, odnosno od toga koju srednju školu je pre toga odrešeni kandidat završio, to jest za koje zanimanje se kvalifikovao. Nakon što svaki prijavljeni izvrši upis u skladu sa važećim pravilima, te dostavi svu zahtevanu dokumentaciju, predviđeno je da Nastavničko veće naše škole analizira njegova dokumenta, a kako bi na taj način bili utvrđeni takozvani diferencijalni ispiti, to jest kako bi se odredilo koje tačno ispite taj kandidat mora da polaže da bi stekao diplomu za zanimanje željenog smera i određenog stepena. Sve ovo zavisi isključivo od toga da li je taj kandidat zainteresovan za prekvalifikaciju ili dokvalifikaciju, te uporedno školovanje ili vanrednu nastavu. Istićemo da se položenim ispitima, a prema slovu aktuelnog zakona, smatraju isključivo oni koji imaju podudaranje u predviđenom programu od 70%, a što će naši stručnjaci i utvrditi prilikom analiziranja dostavljene dokumentacije.\nSvaki će prijavljeni ubrzo po završetku ove analize da dobije vrlo jasne informacije u vezi sa diferencijalnim ispitima koje je neophodno da položi, a ukoliko želi da stekne diplomu za odabrani obrazovni profil.\nSve navedene informacije su uopštene i zavise od mnogo faktora, a što svaki kandidat svakako mora da ima na umu.\nZa dodatne detalje vezano za plaćanje školarine i ispita, srednja škola Sveti Arhangel u Novom Sadu je na raspolaganju svakome ko je zainteresovan. Kontaktirajte nas već danas kako bismo odgovorili na sva vaša pitanja i pružili vam precizne informacije u vezi sa finansijskim obavezama koje imate ukoliko se opredelite da u našoj školi izvršite dokvalifikaciju za željeni obrazovni profil ili prekvalifikaciju, te ako ste zainteresovani da pristupite bilo vanrednom ili uporednom školovanju! Naši stručnjaci će u najkraćem roku odgovoriti na sva vaša pitanja!


Ove godine se po peti put organizuje manifestacija pod nazivom ,,MađarskiDani – Kluž“, čiji je sponzor, a i učesnik lokalno predstavništvo LLumara;takođe je učestvovala i kompletna ekipa LLumara za jugoistočnu Evropu.\nJedan zanimljiv video će nam pružiti uvid u značaj zaštite od UV zraka.Thoma Leveritt je zamolio prolaznika na ulici da stane ispred njegove UVkamere.\nLLumar dobija potpuno novo lice\nTokom duge, višedecenijskeistorije marke LLumar, došlo je do veoma važnog trenutka, a to je vrijeme zaobnavljanje.\nDemonstracija efikasne toplotne zaštite folije na video snimku\nNevidljivi predstavnik toplotne zaštite je folija tipa LLumar Helios THE 80. Preporučujemo je za spoljašnju upotrebu, ali je moguća montaža i u unutrašnjosti.\nSunčana strana starenja: Slike otkrivaju delovanje Sunca na starenje\nSpecijalna folija za postizanje efekta tzv. “špijunskog” prozora\nSa folijom LLumar RN07SRHPR, lako se postiže efekat ,,špijunskog prozora“, u službenim prostorijama, kancelarijama, aerodromima…


Povratnici lakše do posla: Srbija i Nemačka potpisale Memorandum\nSedam gradova i opština u Srbiji biće uključeno u projekat "Inicijativa za inkluziju" vredan 1,8 miliona evra pokrenut sa ciljem da se pomogne povratnicima iz inostranstva da što lakše dođu do zaposlenja, najavljeno je danas u Palati Srbija prilikom potpisivanja Memoranduma o sprovođenju projekta koji finansira Vlada Nemačke.\n- Želimo da pomognemo svim njima i mislim da ćemo na ovaj način biti efikasniji kao država i da će povratnici imati ravnopraniji položaj u društvu - istakao je Đorđević.\nPovratnici da se integrišu u tržište rada\n- Želimo da olakšamo povratnicima integraciju u tržište rada i da iznađemo rešenja u skladu sa njihovim potrebama koja ćemo ostvariti tokom sledeće godine. Uspeli smo da uključimo i Stalnu konferenciju gradova i opština i nadam se da će ovaj model biti uzor i drugim gradovima i opštinama - naveo je Ditman.\nProjekat "Inicijativa za inkluziju" osmišljen je kako bi se u lokalnim samoupravama omogućilo zapošljavanje povratnika, tražilaca azila, potencijalnih tražilaca azila, Roma i pripadnika drugih marginalizovanih društevnih grupa.


Nalazite se:Vijesti|Utorak, 21 Septembar 2021\nUtorak, 21 Septembar 2021 14:00\nŠef Delegacije EU i specijalni predstavnik EU u Bosni i Hercegovini ambasador Johann Sattler i predsjednica Općinskog suda u Zenici Dženana Brković položili su danas kamen temeljac za izgradnju novog aneksa zgrade ovog suda, koju finansira Evropska unija sredstvima u iznosu od 2 miliona eura.\nOsim izgradnje aneksa, projektom je predviđena adaptacija suterena i prizemlja postojeće zgrade Općinskog suda u Zenici, tako da će najveći općinski sud u ovom kantonu do kraja naredne godine dobiti tri pritvorske ćelije, kancelariju Sudske policije, dodatni prostor pisarnice i šalter sale, dvije velike sudnice te osam kancelarija za sudije i daktilografe.\nAmbasador Sattler rekao je da je EU proteklih godina uložila preko 50 miliona eura u oblast pravosuđa u BiH, uključujući i ulaganja u adaptaciju sudova, tužilaštava i kazneno-popravnih zavoda. Naglasio je da pored ulaganja u infrastrukturu, EU podržava i reformu pravosuđa, jer "građani žele da vide pravična suđenja, da vide da niko u ovoj zemlji nije iznad zakona i da vide da se predmeti rješavaju u razumnom roku".\nPredsjednica suda Dženana Brković rekla je da će se implementacijom projekta postići vizija i ostvariti strateški ciljevi predviđeni programom rada suda za period 2021. - 2023. godina te unaprijediti efikasnost i kvalitet rada, što je u interesu građana kojima će se pružiti bolja pravna zaštita.\nMinistar za pravosuđe i upravu Zeničko-dobojskog kantona Nebojša Nikolić rekao je da je dogradnja Općinskog suda u Zenici nastavak projekta kojim je kantonalna Vlada aplicirala prema EU putem Vlade FBiH i VSTV-a.\nProjekt je započeo izgradnjom suda u Olovu, zatim zgrade Kantonalnog tužilaštva u Zenici, da bi završnicu doživio izgradnjom danas otvorenog novog paviljona u Kazneno-popranom zavodu u Zenici te početkom radova na rekonstrukciji zgrade Općinskog sud u Zenici. Najavio je da će 23. septembra biti utvrđen datum početka izgradnje zgrade Općinskog suda u Žepču.\n- Za sve ove projekte sredstva je osigurala EU, a Vlada ZDK se obavezala da će nabaviti sve potrebne dozvole, izvršiti ulaganje u opremu i na kraju završiti vanjsko uređenje. Uz zahvalnost donatorima, želim istaći da će projektom biti zaokružene sve institucije pravosudnog sistema u ZDK, a Vlada čini sve da finansijski prati funkcionisanje pravosuđa za koje na godišnjem nivou izdvaja 22 miliona KM - rekao je Nikolić.\nKao pozitivan primjer saradnje lokalnih zajednica na ovom projektu, naveo je Općinu Žepče koja je zemljište za izgradnju nove zgrade Općinskog suda dodijelila besplatno, a sredstva koja je ZDK uplatio na ime rente i UGZ-a uložit će u vanjsko uređenje.\nUtorak, 21 Septembar 2021 10:39\nOBJAVLJEN JAVNI POZIV ZA VODNE PROJEKTE GRADOVA I OPĆINA, ISPLAĆENI POTICAJI ZA FARME GOVEDA, ODOBRENA SREDSTVA ZA STOČARE\nMinistarstvo za poljoprivredu, šumarstvo i vodoprivredu Zeničko-dobojskog kantona objavilo je javni poziv za gradove i općine ovog kantona za kandidovanje projekata za dodjelu sredstava vodnih naknada. Prema riječima resornog ministra Mirsada Hadžića, za vodne projekte ovo ministarstvo je opredijelilo sredstva u ukupnom iznosu od 2.591.473,96 KM.\nHadžić je naveo da je kantonalno Ministarstvo finansija uplatilo poljoprivrednim proizvođačima sredstva poticaja u iznosu u iznosu od 356.000 KM na ime podrške za registrovane farme goveda, a u skladu s Programom utroška sredstava za poticaje u poljoprivredi Ministarstva za poljoprivredu, šumarstvo i vodoprivredu Zeničko-dobojskog kantona za 2021. godinu.\nPored toga, dodao je, Vlada je na posljednjoj sjednici, na prijedlog Ministarstva za poljoprivredu, šumarstvo i vodoprivredu, odobrila sredstva u ukupnom iznosu od 76.000,00 KM na ime podrške za registrovanu ovčarsku, kozarsku i svinjogojsku proizvodnju za 2021. godinu.